title: Emmanuel de Graffenried

text: De Graffenriedin hyvä menestys jatkui seuraavassa kilpailussa, Belgian Grand Prix'ssa. Vaikka lähtöruutu oli hieman huonompi kuin viimeksi, yhdeksäs, hän onnistui nousemaan kilpailussa neljännelle sijalle. Kierroksen voittaneelle Alberto Ascarille hävinnyt de Graffenried saavutti neljännellä sijallaan kolme MM-pistettä. Sijoitus oli samalla de Graffenriedin paras Formula 1:n maailmanmestaruuskilpailussa.


title: Emmanuel de Graffenried

text: Kauden viidennessä MM-kilpailussa Ranskan Grand Prix'ssa de Graffenriedin lähtöruutu oli yhdeksäs. Reims-Gueux-radalla ajetussa kilpailussa hän onnistui kuitenkin nousemaan seitsemänneksi, mutta sijoitus oli pisteiden ulkopuolella. Viimeiselle pistesijalle ajanut Giuseppe Farina sijoittui kaksi kierrosta ennen de Graffenriediä, joten pistesijoitus oli loppujen lopuksi melko kaukana.


title: Emmanuel de Graffenried

text: Britannian Grand Prix'ssa de Graffenried koki kauden ensimmäisen keskeytyksensä MM-kisassa. Viimeisenä kilpailuun lähteneen de Graffenriedin autosta hajosi kytkin, kun kilpailusta oli ajettu hieman yli kolmasosa. Kauden viimeiset pisteensä sveitsiläinen saavutti Saksan Grand Prix'sta. Hän lähti kilpailuun lähtöruudusta 11 ja ajoi maaliin viidentenä eli hän oli viimeinen pisteille ajanut kuljettaja. Kärjelle hän hävisi yhden kierroksen. Sijoituksestaan hän sai kaksi MM-pistettä.


title: Emmanuel de Graffenried

text: Kauden kaksi viimeistä MM-kilpailua eivät sujuneet kovinkaan hyvin, sillä ne molemmat päättyivät keskeytykseen. Vaikka de Graffenried oli aikaisemmin menestynyt kotikilpailuissaan hyvin, tällä kertaa Sveitsin Grand Prix'ssa hän joutui lopettamaan kilpailun kierroksella 50 voimansiirto-ongelmien takia. Hän kuitenkin lähti kilpailuun hyvästä lähtöruudusta kahdeksan. MM-kauden päättäneessä Italian Grand Prix'ssa Monzassa hän joutui keskeyttämään moottoririkon takia noin kymmenen kierrosta ennen maalia. Monzan jälkeen hän ajoi Modenan kilpailussa kolmanneksi, mutta kisa ei ollut osa MM-sarjaa. Hän ajoi lisäksi Ulster Trophyssa, Circuit du Lac'n ja Circuit de Cadours'n kisoissa ilman menestystä.


title: Emmanuel de Graffenried

text: Kauden päätteeksi de Graffenriedille oli kertynyt seitsemän MM-pistettä, joiden ansiosta hänen sijoituksensa MM-sarjassa oli kahdeksas. Kausi oli de Graffenriedille uran paras.


title: Emmanuel de Graffenried

text: Kaudella 1954 de Graffenried osallistui vain kahteen MM-kilpailuun ja starttasi yhteen MM-sarjan ulkopuoliseen kilpailuun. Hän jatkoi omassa Baron de Graffenried -tallissaan ajaen edelleenkin Maseratia. De Graffenried voitti kauden ensimmäisen GP:n, MM-sarjaan kuulumattoman Rio de Janeiron kilpailun.


title: Emmanuel de Graffenried

text: Kauden ensimmäiseen MM-kilpailuun, Argentiinan Grand Prix'hin, hän lähti ruudusta 13. Hänen sijoituksensa oli kahdeksas, ja hän jäi kärjelle neljä kierrosta.


title: Emmanuel de Graffenried

text: Seuraava kilpailu, johon hän osallistui, oli kauden päättänyt Espanjan Grand Prix. Hän lähti kilpailuun viimeisestä lähtöruudusta. Kilpailua hän ajoi ensimmäiset 30 kierrosta, minkä jälkeen Ottorino Volonterio ajoi samalla autolla seuraavat 27 kierrosta. Kilpailu päättyi heidän osaltaan keskeytykseen moottorin hajottua. Kaudella 1954 hän ei saavuttanut yhtään MM-pistettä. F1:n ohella hän ajoi 1954 Maseratin urheiluautolla Etelä-Amerikassa ja voitti kilpailun Riossa ja São Paulossa.


title: Emmanuel de Graffenried

text: De Graffenried oli ystävystynyt entisen tallipomonsa Enrico Platén kanssa ajettuaan hänen tallissaan. Platé sai surmansa helmikuussa 1954 Buenos Airesissa ajetussa kilpailussa, jolloin de Graffenriedin mietteet alkoivat kääntyä kohti kilpauran lopettamista.


title: Emmanuel de Graffenried

text: Kauden 1955 F1-kilpailut, myös MM-sarjan ulkopuoliset, jäivät de Graffenriediltä kokonaan väliin. Sen -sijaan hän muun muassa osallistui Venezuelassa ajettuun Gran Premio Internacional de Venezuela -urheiluautokilpailuun Ferrari 750 Monza -autolla. Hän sijoittui kolmanneksi Juan Manuel Fangion vietyä voiton. de Graffenried esiintyi Kirk Douglasin sijaisnäyttelijänä vuoden 1955 elokuvassa "Vauhtia veressä" (The Racers).


title: Emmanuel de Graffenried

text: De Graffenried ilmoittautui Ken Whartonin kanssa toukokuiseen Nürburgringin tuhannen kilometrin ajoon, Saksassa ajettuun urheiluautokilpailuun, mutta he eivät itse kilpailuun startanneet. Kaudella 1956 hän ajoi taas myös F1:ssä, tosin vain yhdessä kilpailussa. Hän ajoi Scuderia Centro Sud -tallissa Maserati-autoa. Kilpailu, johon de Graffenried osallistui, oli MM-kauden päättänyt Italian Grand Prix. Hän lähti kilpailuun lähtöruudusta 19 ja onnistui ajamaan maaliin sijalla seitsemän. Sijoituksesta hän ei kuitenkaan saanut yhtään pistettä.


title: Emmanuel de Graffenried

text: Pisteetön kausi 1956 jäi de Graffenriedin viimeiseksi. Hänen viimeiseksi pistesijakseen jäi kauden 1953 Saksan Grand Prix'n viides sija. Pisteitä koko F1-urallaan hän saavutti yhdeksän. Hän päätti lopettaa kilpauransa keskittyäkseen autofirmaansa.


title: Emmanuel de Graffenried

text: Kilpailemisen lopetettuaan de Graffenried jatkoi menestyksekkäässä autofirmassaan, joka oli myynyt Alfa Romeoita vuodesta 1950 ja myöhemmin myös Ferrareita ja Rolls-Royceja. Vuonna 1962 hän perusti entisille F1-kuskeille tarkoitetun kerhon, Club International des Anciens Pilotes de Grand Prix F1. 1970- ja 1980-luvuilla de Graffenried oli yleinen hahmo Formula 1 -tapahtumissa tupakkayhtiö Philip Morrisin edustajana.


title: Emmanuel de Graffenried

text: Viimeisen kerran hän esiintyi julkisesti 84-vuotiaana vuonna 1998 Silverstonen radan 50-vuotisjuhlissa.


title: Emmanuel de Graffenried

text: 22. tammikuuta 2007 de Graffenried kuoli 92-vuotiaana kotimaassaan Sveitsissä. Hän eli viimeiseksi niistä kuljettajista, jotka osallistuivat Formula 1:n MM-sarjan ensimmäisen kilpailun, Britannian GP:n, lähtöön vuonna 1950.


title: Palmsköldin katkelma

text:
Palmsköldin katkelma eli Palmsköldin palanen on katkelma vuodelta 1448 peräisin olevasta Suomessa käytetystä latinankielisestä
messukirjasta. Katkelma sisältää Turun piispain luettelon piispa Henrikistä eteenpäin.


title: Palmsköldin katkelma

text: Samalta ajalta säilyneitä kirjoja ovat myös tunnetumpi Turun tuomiokirkon Mustakirja ja lakikirja Codex Aboensis.


title: Prinsessapäiväkirjat

text: Prinsessapäiväkirjat on Meg Cabotin kirjoittama nuortenkirjasarja. Garry Marshall on ohjannut kaksi kirjoihin pohjautuvaa elokuvaa, joissa päähenkilöä näyttelee Anne Hathaway. Mia Thermopolis on tavallinen koulutyttö New Yorkista aina siihen päivään asti kun saa tietää, että on Genovian ruhtinaskunnan prinsessa. Kaikki muuttuu silmänräpäyksessä ja ennen mieluiten syrjään vetäytynyt Mia joutuukin nyt parrasvaloihin. Itseluottamus tosin on edelleen nollassa. Samoin kuin tyyli, hienostuneisuus ja muut prinsessalle tärkeät ominaisuudet.


title: Prinsessapäiväkirjat

text: Erikoisteokset:


title: Prinsessapäiväkirjat

text: Prinsessapäiväkirjat-elokuva ("The Princess Diaries") ilmestyi vuonna 2001, ja se pohjautuu löyhästi ensimmäisiin kirjoihin. Siinä Mia saa kuulla olevansa prinsessa ja hän käy prinsessatunneilla.


title: Prinsessapäiväkirjat

text: Prinsessapäiväkirjat 2 ("The Princess Diaries 2: The Royal Engagement") ilmestyi vuonna 2004. Elokuva on itsenäinen jatko-osa eikä se pohjaudu mihinkään kirjoista. Päästäkseen Genovian kuningattareksi Mian pitäisi löytää itselleen puoliso 30 päivässä, ja selviytyä lordi Nicholaksen ja hänen setänsä yrityksestä anastaa Genovian valtaistuin. Molempien elokuvien pääosissa nähdään Anne Hathaway ja Julie Andrews. Elokuvat on ohjannut Garry Marshall.


title: Prinsessapäiväkirjat 2

text: Prinsessapäiväkirjat on vuonna 2004 ensi-iltansa saanut nuorten elokuva. Sen pääosissa nähdään Anne Hathaway ja Julie Andrews.


title: Prinsessapäiväkirjat 2

text: Elokuvan alussa Mia Thermopolis (Anne Hathaway) valmistuu yliopistosta ja lähtee Genoviaan, maahan jonka kruununperillinen hän on. Genoviassa pidetään Mian 21-vuotissyntymäpäivän kunniaksi tanssiaiset, ja hänen pitää tanssia poikamiesten kanssa. Juhlissa tarjoilija astuu Mian jalalle, ja Mia pudottaa tiaaransa. Varakreivi Mabrey (John Rhys-Davies) nappaa tiaaran ja asettaa sen takaisin Mian päähän sanoen, että Mian on oltava varovainen, koska joku saattaa varastaa hänen asemansa.


title: Prinsessapäiväkirjat 2

text: Myöhemmin parlamentin istunnossa varakreivi Mabrey esittää, että hänen veljenpoikansa lordi Devereaux (Chris Pine) on valtaistuimen laillinen perijä, koska naimaton nainen ei voi periä valtaistuinta. Kuningatar Clarisse (Julie Andrews) on järkyttynyt ja sanoo, että laki on vanha eikä sitä ole ennenkään käytetty. Mabrey on vankkumaton, ja lopulta istunnossa päätetään, että Mian on mentävä naimisiin 30 päivässä tai lordi Deveraux perii kruunun. Mia tajuaa, että ainoa mahdollisuus on järjestetty avioliitto. Clarisse kutsuu lordi Deverauxin palatsiin, ja lordi paljastuu samaksi mieheksi, jonka jalalle Mia vahingossa astui juhlissa.


title: Prinsessapäiväkirjat 2

text: Mian paras ystävä Lilly Moscovitz saapuu Genoviaan, ja yhdessä he etsivät Mialle sopivaa aviomiestä aatelisten joukosta. Mia valitsee Andrew Jacobyn (Callum Blue), Kenilworthin herttuan, ja pari päivää myöhemmin he menevät kihloihin. Varakreivi Mabrey ei pidä siitä yhtään, koska hänen suunnitelmansa ei toteudu, jos Mia menee naimisiin. Nicholaksen pitää flirttailla Mian kanssa ja estää avioliitto. Myöhemmin puutarhajuhlissa Mia ja Nicholas ajautuvat sanaharkkaan, jonka päätökseksi he suutelevat, ja Mia kaatuu suihkulähteeseen.


title: Prinsessapäiväkirjat 2

text: Nicholas ilmoittaa Mabreylle haluavansa luopua kruunun tavoittelusta, ja Mabrey tajuaa Nicholaksen rakastuneen Miaan. Nicholas kertoo Mialle jättävänsä tämän rauhaan ja pyytää saada nähdä Mian vielä yhden kerran. Viimeisenä yönä ennen häitä he tapaavat ja nukahtavat järven rannalle. Aamulla Mia näkee toimittajan kuvaavan heitä veneestä ja luulee Nicholaksen järjestäneen koko jutun. Mian päästyä kotiin, video on jo televisiossa. Hän pyytää Andrew'lta anteeksi, mutta molemmat tajuavat, etteivät he rakasta toisiaan. Andrew kuitenkin sanoo, ettei koskaan riko lupauksiaan ja lupaa naida Mian.


title: Prinsessapäiväkirjat 2

text: Mabrey lähtee häihin, ja Nicholas jää kotiin miettien pitäisikö hänen kuitenkin lähteä. Taloudenhoitaja kertoo Nicholakselle, että Mabrey järjesti kuvausjutun ja että Nicholaksen pitäisi mennä kirkkoon estämään sedän aikeet. Samalla hetkellä Mia kävelee alttarille, mutta tajuaa, ettei voi naida Andrew'ta ja kertoo tämän hänelle. Andrew hymyilee Mialle ja kiittää häntä jokaisesta hetkestä. Mia puhuu kirkkoväen joukossa oleville parlamentin jäsenille ja samalla televisiossa koko kansalle, että hän voi nousta kuningattareksi ilman aviomiestä. Samaan aikaan Mabrey nousee ja sanoo, että silloin hänen veljenpoikansa on kuningas. Nicholas on kuitenkin ehtinyt paikalle ja kertoo kaikille, ettei halua kuninkaaksi, ja että Mia tulee olemaan loistava kuningatar. Parlamentti äänestää ja kumoaa lain, jonka mukaan naispuolisen hallitsijan pitäisi olla naimisissa.


title: Prinsessapäiväkirjat 2

text: Clarisse menee Josephin kanssa naimisiin kirkossa, jossa Mian olisi pitänyt mennä naimisiin. Mia kruunataan kuningattareksi, ja hetkeä ennen kruunaamista Nicholas tunnustaa Mialle rakkautensa.


title: Laplacen muunnos

text: Laplace-muunnos on eräs yleisimmin käytetyistä integraalimuunnoksista. Muunnoksella on käytännön sovelluksia monilla fysiikan osa-alueilla, erityisesti elektroniikassa sekä matematiikassa todennäköisyyslaskennassa. Laplace-muunnosta voidaan käyttää myös differentiaaliyhtälöiden alkuarvotehtävien ratkaisemiseen.


title: Laplacen muunnos

text: Mielivaltaisen funktion f(t), joka on määritelty kaikilla t>0, Laplace-muunnos määritellään integraalina:


title: Laplacen muunnos

text: missä formula_2. Joskus käytetään myös kaksipuolista muotoa:


title: Laplacen muunnos

text: Yleisessä tapauksessa muunnoksen argumentti formula_4 on kompleksiluku: formula_5, missä formula_6 on imaginääriyksikkö ja formula_7. Laplace-muunnoksen käänteismuunnos tunnetaan Bromwichin integraalina. Se on kompleksinen integraali:Tämän ominaisuuden avulla differentiaaliyhtälö voidaan muuttaa algebralliseksi yhtälöksi, jonka ratkaiseminen on tyypillisesti paljon differentiaaliyhtälöä yksinkertaisempaa.


title: Laplacen muunnos

text: Yleensä on Laplace-muunnosta käytettäessä kätevää käyttää valmiita muunnoskaavoja, joita on taulukoitu erilaisille funktioille. Seuraavassa on keskeisimpiä:,


title: Umberto Maglioli

text: Umberto Maglioli (5. kesäkuuta 1928 Bioglio, Italia – 7. helmikuuta 1999 Monza, Italia) oli italialainen Formula 1 -kuljettaja. Hän osallistui yhdeksään Grand Prix -kilpailuun ja saavutti yhden palkintosijoituksen ja 3,33 MM-pistettä. Aiemmin mainittujen kilpailuiden lisäksi Maglioli osallistui Saksan Grand Prix'hin 1957, missä ilpailun järjestäjät päättivät ajattaa kilpailussa sekä Formula 1 että Formula 2 -autoja. Formula 2 -autoja ei kuitenkaan laskettu F1-sarjan pisteisiin. Koska Maglioli ajoi Formula 2 -autoa, ei kilpailua hänen osaltaan voida joidenkin lähteiden mukaan laskea F1-kilpailuksi.


title: Umberto Maglioli

text: ‡ = Jaettu auto.


title: Silja (nimi)

text: Silja on suomalainen naisen etunimi. Siljan nimipäivä on 22. marraskuuta. Marraskuuhun 2017 mennessä on "Väestörekisterikeskuksen" mukaan 7 645 henkilöä saanut etunimekseen Silja, kaikki ovat naisia.


title: Silja (nimi)

text: Alkuperältään nimi on Cecilian kansanomainen lyhentymä, joka perustuu nimen vanhaan ääntämistapaan ”Sesílja”. Vastaava nimimuoto esiintyy myös viron ja friisin kielissä. F. E. Sillanpään vuonna 1931 ilmestynyt romaani "Nuorena nukkunut" kasvatti nimen suosiota.


title: Déjà Vu (elokuva)

text: Déjà Vu on vuonna 2006 ensi-iltansa saanut rikos/trillerielokuva, jossa on myös sci-fi:n elementtejä. Elokuvan ohjasi Tony Scott, tuotti Jerry Bruckheimer ja käsikirjoittivat Bill Marsilii ja Terry Rossio. Elokuvan tähtiä ovat muun muassa Denzel Washington, Jim Caviezel ja Paula Patton päähahmoina sekä Val Kilmer, Adam Goldberg ja Matt Craven sivuhenkilöinä. "Déjà Vu" -elokuvassa ATF:n agentti Douglas Carlin matkustaa ajassa taaksepäin estääkseen massiivisen terrori-iskun New Orleansissa ja pelastaakseen naisen nimeltä Claire Kuchever.


title: Déjà Vu (elokuva)

text: Elokuvan ensi-ilta New York Cityssä oli 20. marraskuuta 2006. Yhdysvaltain yleisölle elokuva julkaistiin kahta päivää myöhemmin ja Meksikossa sekä Kanadassa marraskuun lopussa. Maailmanlaajuisesti elokuva sai ensi-iltansa vuoden 2007 alussa. Elokuva ansaitsi 64 miljoonaa dollaria Yhdysvalloissa ja maailmanlaajuisesti yli 180 miljoonaa Yhdysvaltain dollaria; "Déjà Vu" oli 23. menestynein elokuva vuonna 2006. Elokuva oli ehdolla yhteensä viiden eri palkinnon saajaksi ja voitti "International Golden Reel" -palkinnon.


title: Déjà Vu (elokuva)

text: Laskiaistiistaina, New Orleansin Mardi Gras -juhlassa satoja Yhdysvaltain laivaston sotilaita ja heidän perheitään kuljettava autolautta räjähtää ja uppoaa jokeen tappaen vähintään 543 matkustajaa. ATF:n agentti Doug Carlin (Denzel Washington) lähetetään tutkimaan räjähdystä ja hän löytääkin todisteita siitä, että tapahtuma oli terroristin työtä. Doug tapaa tapahtumaa tutkivan poliisin ja FBI:n agentin Paul Pryzwarran (Val Kilmer) ja kertoo heille löydöstään. Toimistolle palattuaan Doug saa tietää joesta ylös nostetusta hiiltyneestä ruumiista, Claire Kucheveristä (Paula Patton). Clairen ruumis oli kuitenkin löydetty jo ennen räjähdystä.


title: Déjà Vu (elokuva)

text: Pryzwarra on vaikuttunut Dougin etsivän taidoista ja vakuuttaa tämän liittymään juuri muodostettuun etsiväosastoon, jonka ensimmäinen tapaus on tutkia räjähdystä. Yhdessä tutkija tri Alexander Dennyn (Adam Goldberg) kanssa tiimi tutkii tapahtumia, jotka johtivat räjähdykseen käyttäen uutta ohjelmaa nimeltä "Lumikki", jonka avulla he pääsevät menneisyyteen (4 päivää, 6 tuntia, 3 minuuttia, 45 sekuntia). He voivat kuitenkin nähdä tapahtumat vain kerran; niitä ei voi kelata eteen tai taaksepäin, vaikka he voivatkin tallentaa näkemänsä. Vakuuttuneena siitä, että Claire on tapauksen tärkein tekijä, Doug yllyttää tiimin keskittymään vain tähän. Tutkiessaan Clairen menneisyyttä "Lumikin" avulla, terroristi soittaa Clairelle ostaakseen tältä auton jolla hän aikoo räjäyttää lautan. Vaikka terroristi päättääkin olla ostamatta autoa, tiimi saa puhelun aikana selville tarkan ajan ja paikan, jossa terroristi tulee olemaan.


title: Déjà Vu (elokuva)

text: Tutkiessaan tapausta Doug saa lopulta selville, etä "Lumikki" on itse asiassa aikakone, joka pystyy lähettämään esineitä menneisyyteen. Dennyn vastusteluista huolimatta Doug saa tiimin lähettämään menneisyyden itselleen muistilapun, jossa hän kertoo ajan ja paikan jossa voi tavata ja pysäyttää lautan pommittajan. Dougin työpari, Larry Minuti (Matt Craven) näkee lapun vahingossa ja joutuu ammutuksi tarkistaessaan asiaa. Tultuaan tajuihinsa terroristi ampuu häntä uudelleen ja polttaa hänet. Koska terroristin oma auto tuhoutui ammuskelussa, hän varastaa kidnappaa Clairen ja varastaa tämän auton.


title: Déjà Vu (elokuva)

text: Kasvontunnistusohjelman avulla lautan pommittaja tunnistetaan ja vangitaan. Terroristi osoittautuu harhaluuloiseksi mieheksi nimeltä Carrol Oerstadt (Jim Caviezel), joka on vihainen Yhdysvaltain valtiolle, koska häntä ei päästetty merijalkaväkeen eikä armeijaan. Vakuuttuneena siitä, että tapaus on ratkaistu, valtio sulkee "Lumikki"-yksikön. Vaikka tappaja onkin saatu kiinni, Claire ja lauttaonnettomuuden uhrit pysyvät kuolleina, jonka vuoksi Doug vakuuttaa Dennyn viimeiseen kokeiluun: lähettämään Dougin menneisyyteen pelastamaan Clairen ja pysäyttämään lauttaonnettomuuden. Toimenpide on riskialtis, sillä ketään ihmistä ei ole aikaisemmin lähetetty koneen avulla menneisyyteen ja se saattaisi koitua kuolemaksi. Kaikista odotuksista huolimatta Doug selviytyy matkasta ja pelastaa Clairen vain hetkeä ennen kuin Carroll alkuperäisesti leikkaa tältä sormen irti.


title: Déjà Vu (elokuva)

text: Sidottuaan luodista saamansa haavan Clairen luona, Doug lähtee lautalle ja tappaa Carrollin yhdessä Clairen kanssa, mutta ei kuitenkaan pysty purkamaan pommia. Pelastaakseen kaikki lautalla olleet Doug ja Claire ajavat Clairen auton, jossa pommi on, alas lautalta veteen juuri ennen räjähdystä. Claire pääsee ulos autosta ennen pommin laukeamista, mutta Doug jää autoon ja kuolee vedenalaiseen räjähdykseen. Clairen surressa Dougin kuolemaa, toinen ja samalla nykyinen Doug Carlin lähestyy häntä.


title: Jermak (jäänmurtaja)

text: Jermak oli venäläinen jäänmurtaja, jonka sanottiin olleen ensimmäinen todellinen jäänmurtaja. Se laskettiin vesille vuonna 1898 ja se teki matkan Huippuvuorille vuonna 1899. Alus rakennettiin vara-amiraali Stepan Makarovin valvonnassa. Nimensä se sai Siperiassa vaikuttaneen atamaani Jermak Timofejevitšin mukaan.


title: Jermak (jäänmurtaja)

text: Alus oli hiilipolttoinen ja sen alkuperäinen koneteho oli 10 000 hevosvoimaa, josta 2 500 hv keulakoneella. Aluksen keulakone ja keulapotkuri poistettiin 1920-luvun alussa sen osoittauduttua väärin suunnitelluksi, jolloin kokonaistehoksi jäi 7 500 hevosvoimaa.


title: Jermak (jäänmurtaja)

text: Jermak kuului ensimmäisessä maailmansodassa Pietari Suuren merilinnoituksen merivartiostoon. Suomalaisten sukellusvene Vetehinen yritti muutamaan otteeseen upottaa Jermakin talvisodassa.


title: Jermak (jäänmurtaja)

text: "Jermak" romutettiin kaikessa hiljaisuudessa 1960-luvun aikana; vielä silloin ei sen historiallista arvoa täysin ymmärretty, vaan tämän vanhan tsaarinaikaisen monet historialliset avustustyöt tehneen jos sotatoimissakin merkittävää osaa näytelleen aluksen tunteetonta hävittämistä pidettiin ""edistyksenä""


title: Jermak (jäänmurtaja)

text: "Jermak"ista ehdittiin tehdä 70-luvun alussa dokumenttielokuva jossa alusta esitti ulkoisesti lähes samanlainen alun perin suomalainen jäänmurtaja "Sibirjakov" (ex "Jääkarhu").


title: Jermak (jäänmurtaja)

text: Venäläisillä on nykyäänkin samaa nimeä käyttävä jäänmurtaja, Jermak (28,3 MW, rakennettu Wärtsilän Helsingin telakalla 1974), josta Suomi-Filmi on tehnyt lyhytelokuvan.


title: Flickr

text: Flickr on valokuvien ja videoiden jakamiseen erikoistunut yhteisöpalvelusivusto, joka perustettiin helmikuussa 2004. Sivustolla voi jakaa omia kuviaan ja videoita, ja arvostella muiden. Flickrin mukaan sivustolla oli viisi miljardia kuvaa syyskuussa 2010.


title: Flickr

text: Flickr:ssä on mahdollista hakea ja luokitella kuvia folksonomisesti ja sivusto tarjoaa ilmaiseksi mahdollisuuden ladata palveluun 100 megatavua kuvia kuukaudessa. Ilmaisten käyttäjien toimintoja on monilla tavoin rajoitettu, esimerkiksi käyttäjän kuvasivulla näkyy vain 200 viimeksi ladattua kuvaa. Loputkin säilyvät Flickr:ssä, mutta niitä pääsee katsomaan vain suoran, kuvaan vievän linkin kautta. Vuosimaksun maksaneet käyttäjät voivat ladata Flickriin rajattoman määrän kuvia. Kuvien on kuitenkin oltava alle 10 megatavun kokoisia. Flickr on mainittu yhtenä esimerkkinä Web 2.0:sta.


title: Flickr

text: Saksassa, Singaporessa, Hongkongissa ja Etelä-Koreassa näkyvät vain turvallisiksi määritellyt kuvat.


title: Disco Stu

text: Disco Stu on kuvitteellinen hahmo animaatiosarjassa "Simpsonit". Hän on diskomusiikkiin intohimoisesti suhtautuva keski-ikäinen mies, joka on jämähtänyt henkisesti 1970-luvun jälkipuoliskolle, diskomusiikin kultakauteen. Hahmon ääninäyttelijä on Hank Azaria.


title: Disco Stu

text: Disco Stu pukeutuu melkein aina tekotimantein koristeltuun bailauspukuun ja tekee diskotanssiliikkeitä tilanteessa kuin tilanteessa. Hän viittaa itseensä yleensä kolmannessa persoonassa, korostaen sanaa "Stu" ja pitäen sitten pienen tauon ennen kuin jatkaa puhumista.


title: Disco Stu

text: Disco Stun ensiesiintyyminen oli 7. tuotantokauden jaksossa ”Kurjat naapurit”, jossa hänet oli tarkoitettu vain huipentamaan yksittäinen vitsi: Homer myi kirpputorilla nuoruudessaan tuunaamaansa nahkatakkia, johon hän oli erehdyksessä kirjaillut sanat ”Disco Stu” mieskuntoon viittaavien sanojen ”Disco Stud” sijasta, kun yllättäen Disco Stu -niminen mies osui paikalle (hän ei kuitenkaan halunnut ostaa Homerin takkia). Stun ääninäyttelijäksi kaavailtiin alkuaan Phil Hartmania, mutta rooli annettiinkin lopulta Hank Azarialle. Hahmo esiintyy "Simpsoneissa" yleensä pienissä irtovitseissä.


title: Disco Stu

text: Disco Stu on ilmeisesti ollut lyhyesti naimisissa Selma Bouvierin kanssa, ainakin Selman nykyisen sukunimen perusteella. 14. kauden jaksossa ”Rokkiloma” Disco Stu sanoo oikeasti vihaavansa discoa. Sarjan 18. kauden jaksossa ”Springfield-dokumentti” paljastuu, että Disco Stu kaavaili nuoruudessaan uraa merikapteenina, mutta kuultuaan Margen valokuvaamossa diskomusiikkia hän innostui siitä enemmän.


title: Sosiaalinen media

text: Sosiaalinen media (lyhennetään arkikielessä some) tarkoittaa verkkoviestintäympäristöjä, joissa jokaisella käyttäjällä tai käyttäjäryhmällä on mahdollisuus olla aktiivinen viestijä ja sisällöntuottaja tiedon vastaanottajana olon lisäksi. Sosiaalisessa mediassa viestintä tapahtuu monelta monelle, eli perinteisille joukkotiedotusvälineille ominainen viestijän ja vastaanottajan välinen ero puuttuu. Käytännössä viestintä tapahtuu kuitenkin jonkin keskitetyn palveluntarjoajan kautta.


title: Sosiaalinen media

text: Sosiaalinen media on jälkiteollinen ilmiö, joka on muuttanut yhteiskunnan tuotanto- ja jakelurakennetta, taloutta ja kulttuuria. Professori Andreas M. Kaplanin ja Michael Haenleinin mukaan ”sosiaalinen media on joukko internet-sovelluksia, joiden ideologinen ja tekninen perusta on Web 2.0:ssa ja jotka mahdollistavat loppukäyttäjien tuottaman sisällön luomisen ja välittämisen”.


title: Sosiaalinen media

text: Sanastokeskus TSK:n julkaiseman sosiaalisen median sanaston mukaan sosiaalinen media on tietoverkkoja ja tietotekniikkaa hyödyntävä viestinnän muoto, jossa käsitellään vuorovaikutteisesti ja käyttäjälähtöisesti tuotettua sisältöä ja luodaan ja ylläpidetään ihmisten välisiä suhteita.


title: Sosiaalinen media

text: Sosiaalinen media on yleistynyt käsitteenä vuodesta 2007 lähtien, jolloin se syrjäytti vähitellen Web 2.0 -käsitteen puhuttaessa vuorovaikutteisista verkkopalveluista. Käsitteen määrittelystä on useita erilaisia tulkintoja, joissa vaihtelevasti korostuu prosessiluonne, Web 2.0 -teknologioiden ulottuvuus, sisällöt, yhteisöt tai toimintamuodot.


title: Sosiaalinen media

text: Yleisradion teettämässä tutkimuksessa, joka julkaistiin tammikuussa 2015 reilulta tuhannelta suomalaiselta kysyttiin, mitä sosiaalisen median palveluja he käyttävät. Yli puolet vastaajista ilmoittautui Facebookin käyttäjiksi, Twitter puolestaan osoittautui pienen piirin suosikiksi. Tutkimuksessa sosiaalisena mediana pidettiin myös pikaviestipalvelu WhatsAppia. Reilu kolmannes vastaajista ei ilmoituksensa mukaan käyttänyt lainkaan sosiaalista mediaa. Nuorista vastaajista lähes jokainen käyttää kahta suosituinta palvelua.


title: Sosiaalinen media

text: Sosiaalisessa mediassa sisältö on pääosin käyttäjien tuottamaa. Sisältöä tuotetaan yhdessä vertaistuotannon menetelmin. Lisäksi sisällön tuottamisen ja kuluttamisen raja on hämärtynyt, koska sama henkilö voi sekä kuluttaa sisältöä että tuottaa uutta. Puhutaankin käyttäjätuotannosta, jossa sisällön käyttämiseen voi saumattomasti liittyä uusien sisältöjen tai sovellusten tuottamista. Yksilöt eivät ole verkossa kuluttajia, vaan aktiivisia toimijoita. Kuluttajien sijaan puhutaan joskus tuottajakuluttajista tai pro-harrastajista, jotka tekevät ammattilaistasoista tuotantoa harrastuksenaan. Varsinaisen sisällön ja viestinnän tuotannon lisäksi sosiaalisessa mediassa keskeisessä osassa on sisällön suositteleminen (jota kutsutaan myös jakamiseksi). Palveluntarjoajan algoritmien lisäksi tämä on keskeistä käyttäjälle tarjottavassa sisällössä.


title: Sosiaalinen media

text: Julkaisukynnys sosiaalisissa medioissa on matala ja sisältö leviää tyypillisesti viiveettä ilman ulkopuolisen tahon ennakkovalvontaa. Osallistumisesta ei yleensä makseta rahallista korvausta. Yleensä sosiaalisen median palvelut toimivat alustoilla, joiden ylläpitäjillä ei ole samanlaista roolia sisällöntuotannon ohjaamisessa kuin perinteisen julkaisutoiminnan vastuuhenkilöillä.


title: Sosiaalinen media

text: Verkossa julkaistava sisältö muodostaa sosiaalisia objekteja, joiden ympärille ihmiset muodostavat verkostoja.


title: Sosiaalinen media

text: Sosiaalinen media synnyttää monenlaista yhteisöllisyyttä. Yhteisöllisyyden muotoja ovat esimerkiksi sosiaaliset verkostot, ryhmät, verkkoyhteisöt ja parvet. Sosiaalisen rakenteen ohella yhteisöllisyyttä voidaan arvioida esimerkiksi sen tiukkuuden ja ajallisen pysyvyyden mukaan.


title: Sosiaalinen media

text: Sosiaalisen median yhteisöllisyyteen liittyvät läheisesti uudet kulttuuriset käytännöt, kuten avoimuus ja tiedon jakaminen. Ne muovaavat laajalti yhteiskuntaa. Sosiaalisen median yhteisöllisyyden muodoista käytetään myös käsitteitä sosiaalinen verkko, kansalaisjournalismi, vertaismedia tai osallistuva media. Sosiaalisessa mediassa syntyvä käsitys henkilön maineesta ja imagosta muokkaa jokaisen toimijan henkilöbrändiä.


title: Sosiaalinen media

text: Yritykset ja yhteisöt voivat käyttää sosiaalista mediaa samoin keinoin. Sitä voidaan käyttää esimerkiksi viestien välitykseen asiakkaille, palautteen keräämiseen tai yleiseen kanssakäymiseen asiakkaiden kanssa. Yrityksille on usein kaksi pääsääntöistä käyttökohdetta sosiaaliselle medialle, markkinointi ja asiakaspalvelu.


title: Sosiaalinen media

text: Sosiaalinen media luo mahdollisuuden yrityksille viestiä nykyisten ja uusien asiakkaiden kanssa. Koska asiakkaat ovat usein kiinnostuneita yrityksestä jo valmiiksi, on yritysten helppo jakaa tarjouksia tai kuulumisia. Sosiaalinen media on myös väline, joka kannustaa asiakkaita vuorovaikutukseen ja näin auttaa asiakkaita ongelmissaan, sekä luomaan henkilökohtaisemman suhteen yrityksen kanssa.


title: Sosiaalinen media

text: Sosiaalista mediaa voidaan käyttää sekä yritysten ulkoisessa, että sisäisessä viestinnässä. Ulkoisessa kontekstissa sosiaalisen median avulla ylläpidetään ja luodaan suhteita asiakkaisiin ja yhteistyökumppaneihin. Yritysten sisäinen sosiaalinen media käsittelee niiden sisäistä dynamiikkaa ja toimintatapoja johtuen uudenlaisista tavoista tehdä yhteistyötä.


title: Sosiaalinen media

text: Verkossa käytyjen keskustelujen voi ajatella olevan Mike Kuniavskyn lanseeraaman tietovarjo-mallin mukaisia heijastuksia oikeasta elämästä. Mallissa reaalimaailman esineillä on verkossa tietovarjoja, jotka sisältävät tuotetta ja sen sisältöä kuvailevaa metatietoa, mutta myös käyttäjien antamat arvostelut ja kommentit. Yritysten on hyvä ymmärtää, että kuluttaja tekee nykyään ostopäätöksen paljolti näiden heijastusten perusteella. Suurimman hyödyn yritykset saavuttavat, jos ne pystyvät osallistumaan rakentavasti keskusteluun.


title: Sosiaalinen media

text: Sisältöjen avoin jakaminen ja yhteisöjen muodostuminen edellyttävät sellaisia verkkoteknologioita, jotka yhdistävät ihmiset ja sisällöt vaivatta, avoimesti ja pääosin ilmaiseksi. Tim O'Reillyn lanseeraama käsite web 2.0 ymmärretään usein tarkoittavan uusia teknologioita, käyttäjälähtöisiä suunnitteluperiaatteita, palveluita ja välineitä, joita sosiaalinen media hyödyntää.


title: Sosiaalinen media

text: Verkkoteknologioiden kehitys oli tärkeimpiä sosiaalisen median palvelujen yleistymistä vauhdittavia seikkoja. Uudet sovellukset mahdollistivat helppokäyttöisten ja nopeasti käyttöönotettavien julkaisujärjestelmien ja käyttäjien välisen vuorovaikutuksen mahdollistavien verkkopohjaisten ohjelmistojen yleistymisen niin sanottujen tavallisten käyttäjien keskuudessa. Näitä palveluita ovat esimerkiksi wikit, keskustelupalstat, podcastit ja blogit.


title: Sosiaalinen media

text: Sosiaalinen media tarjoaa helpon vaikutuskanavan monille. Näitä voivat olla esimerkiksi poliittiset toimintaryhmät, yhden asian liikkeet tai yksittäiset toimijat. Se voi toimia myös yksittäisen henkilön vaikutuskanavana toiseen yksilöön nähden. Toisaalta, kun kaikilla on mahdollisuus tuottaa sisältöä sosiaaliseen mediaan, yhden henkilön vaikutukset voivat jäädä hyvin huomaamattomiksi. Uusia sosiaalisen median palveluita syntyy ja kuolee päivittäin. Tähän luetteloon on kerätty suurimpia, suosituimpia ja keskeisimpiä eri alojen palveluita. Valikoima perustuu löyhästi Sosiaalinen media opetuksessa -kirjan välineluetteloon.


title: Virtuaaliyliopisto

text: Virtuaaliyliopisto on organisaatio, joka tarjoaa korkeakoulutusta sähköisten välineiden, kuten tietokoneen välityksellä. Jotkut näistä organisaatioista ovat löyhästi yhteistyössä toimivien yliopistojen, instituuttien ja laitosten muodostamia kokonaisuuksia, joissa tarjotaan tiettyjä kursseja Internetin, television ja muun median välityksellä. Toiset virtuaaliyliopistot ovat yksittäisiä organisaatioita, jotka on nimetty virtuaalisiksi koska niiden toiminta sijoittuu pääasiallisesti Internetiin eikä niillä ole olemassa fyysistä opetuspaikkaa. Monet perinteiset yliopistot ovat perustaneet toimintansa ohelle oman virtuaaliyliopistonsa.


title: Erkki Moisander

text: Erkki Tarmo Olavi Moisander (s. 8. elokuuta 1953 Varkaus) on LähiTapiola-ryhmän pääjohtaja. Vuosina 1987–1997 Moisander toimi Kera Oyj:n toimitus- tai varatoimitusjohtajana ja 1983–1987 kokoomuksen kansanedustajana Kuopion läänin vaalipiiristä.


title: Erkki Moisander

text: Erkki Moisander on koulutukseltaan ekonomi. Hän toimi opiskeluaikanaan 1970-luvun alkupuolella Kuopion kauppaopiskelijat ry:n toiminnanjohtajana sekä myöhemmin Helsingin kauppakorkeakoulun ylioppilaskunnan hallituksen puheenjohtajana vuosina 1979–1980.


title: Erkki Moisander

text: Moisander oli kokoomuksen kansanedustajana Kuopion läänin vaalipiiristä vuosina 1983–1987. Hän toimi Kuopion kaupunginvaltuutettuna vuodesta 1981 vuoteen 2007 ja oli ennen luottamustehtävistä pois siirtymistään Kuopion Kokoomuksen valtuustoryhmän puheenjohtaja ja kaupunginhallituksen toinen varapuheenjohtaja.Moisander valittiin 29. marraskuuta 2006 Lähivakuutus-ryhmän toimitusjohtajaksi. Hän siirtyi yhtiöön 1. toukokuuta 2007 ja aloitti toimitusjohtajana 1. kesäkuuta, kun edellinen toimitusjohtaja Harri Kainulainen jäi eläkkeelle.


title: Chevrolet Impala

text: Chevrolet Impala on General Motorsin valmistamaan Chevrolet-automerkkiin kuuluva automalli.


title: Chevrolet Impala

text: Impala esiteltiin vuonna 1958 Chevrolet Bel Airin erikoisversiona. Sen suosio oli niin suuri, että autosta tehtiin oma mallisarjansa vuodelle 1959.


title: Chevrolet Impala

text: Impala varustepakettiin kuului vuonna 1958 isommat siivet, joissa oli kuusi takavaloa tavallisten neljän sijaan. Vuodesta 1959 lähtien pääero muihin halvempiin mallehein oli listojen sijoituksessa, koristelussa, tuhkakuppien ja takavalojen määrässä.


title: Chevrolet Impala

text: Chevrolet Impalaa valmistettiin 50-luvulta lähtien aina vuoteen 2011 saakka kolmella päämoottorivaihtoehdolla; suoralla kuutosmoottorilla, ns. pikkulohko veekahdeksikolla, ja ns. isolohko veekahdeksikolla. Kuutosmoottori putosi valikoimasta 70-luvulla, mutta tuli takaisin vuonna 1977, jolloin isolohkot putosivat valikoimasta.


title: Chevrolet Impala

text: Impala oli useina vuosina Yhdysvaltain myydyin automalli, se oli aikansa perus perheauto. Suomessa myytiin 60-luvulla vuosittain alle 100 Impalaa, useimmiten taksi- tai yrityskäyttöön. Suomeen tuoduissa Impaloissa oli useimmiten pienin mahdollinen kuutosmoottori ja manuaalivaihteisto sedan-korimallissa. Toki joitain poikkeuksiakin saapui maahan, mm. ultraharvinainen 1961 Super Sport avomalli isolohkolla.


title: Chevrolet Impala

text:
Vuosimalleittain Impalat voidaan jakaa ns. Late Great Chevyihin; 1958-1964, New great Chevyihin 1965-1976, ja ns. 3.sukupolveen, 1977-1990.
Impala on helppo tunnistaa vuosittaisten korimuutosten ja ns. faceliftien ansiosta, vuoteen 1975 saakka. Energiakriisien jälkeen muutokset vähenivät.


title: Chevrolet Impala

text: Sittemmin Impala mallisarja otettiin uudestaan käyttöön takavetoisen Impala SS mallin myötä 1994-1996. Impalaa tehdään nykyään etuvetoisena.


title: Chevrolet Impala

text: Luonnehdinta vuoden 1962 täysikokoisisten Chevroletin muotoilusta ja myyntiluvuista.


title: Chevrolet Impala

text: Suurikokoiset Chevrolet Impala-mallit olivat tuolloin suuressa suosiossa. Mallit olivat tuohon aikaan tyylikkäät, värit omaa luokkaansa ja myös ajomukavuuteen oli panostettu. Vuonna 1962 General Motors teki muutoksia lähes kaikkiin Chevrolet-malleihin ja tämä osoittautui onnistuneeksi liikkeeksi. Chevrolet laajensi, sekä kompakti- että vakioluokkaansa ja samalla mallivalikoima muuttui monipuolisemmaksi. Juuri vuonna 1962 Chevrolet saavutti yli 2 000 000 kappaleen rajan ja voitti pahimman kilpailijansa Fordin, yli 500 000 kappaleella. Varsinkin uudet ja urheilulliset kompaktitmallit osoittautuivat suosituksi, eikä ainoastaan halpojen hintojensa vuoksi vaan ne pystyivät kilpailemaan muutenkin tuontiautojen kanssa.


title: Chevrolet Impala

text: Vuoden 1962 malleissa oli uutta selkeät pokkaukset auton kyljissä, jotka olivat eduksi halvimmille malleille antaen hieman lisää silmänruokaa. Impalan tunnisti ulkoisesti hieman pienempikokoisesta sisarestaan Belairista ainoastaan takavalojen lukumäärästä, joita Belairissa on neljä ja Impalassa vastaavasti kuusi kappaletta. Kumpaankin Chevrolet-malliin oli lisätty malliteksti auton peräosaan, kylkilistan alalaitaan ja auton maski oli poikkeuksellisesti alumiinia. Chevrolet impala kulkee parhaimmillaan 395 km/h. Autoihin oli lisätty edellisistä vuosimalleista poiketen kromattu helmalista ja kylkeä koristi koko kyljen mittainen kaksijakoinen kylkilista, jonka keskiosa oli maalattu erottuakseen. Umpikorimallissa oli valetuuletusventtiilit takalasin alalaidassa, joita avomallissa ei luonnollisesti ollut.


title: Chevrolet Impala

text: Suurempi muotoilullinen uudistuminen tapahtui 1965, jolloin korimalli muuttui kurvikkaammaksi takapyörän aukon kohdalta. Muotoilua kutsuttiin GM:n coca-cola korimalliksi.


title: Kai Donner

text: Karl Reinhold (Kai) Donner (1. huhtikuuta 1888 Helsinki – 12. helmikuuta 1935 Helsinki) oli suomalainen suomalais-ugrilaisiin kieliin erikoistunut kielitieteilijä ja antropologi sekä itsenäisyys- ja oikeistoaktivisti. Hän kuului Donner-sukuun.


title: Kai Donner

text:
Kai Donnerin isä Otto Donner oli senaattori ja Suomen ensimmäinen sanskriitin ja vertailevan kielentutkimuksen professori, joka vuonna 1883 oli perustanut Suomalais-Ugrilaisen Seuran. Hänen äitinsä oli Wilhelmine Sofia Charlotta (Minette) Munck, joka kuului Munck af Fulkila -sukuun.
Kirjoitettuaan ylioppilaaksi vuonna 1906 Kai Donner meni isänsä jalanjälkiä seuraten opiskelemaan kielitiedettä ja itämaiden tutkimusta Helsingin Aleksanterin yliopistoon ja siirtyi opiskelemaan suomalais-ugrilaisia kieliä Budapestin yliopistoon vuonna 1908 ja sosiologiaa Cambridgen yliopistoon vuonna 1911. Vuosina 1909–1918 hänellä oli virka yliopiston kirjaston amanuenssina. Hän valmistui filosofian kandidaatiksi 1911 ja lähti kaksi vuotta kestäneelle kenttätyötutkimusmatkalle ankariin olosuhteisiin Siperiaan suomensukuisten kansojen, lähinnä samojedien pariin. Valmistuttuaan maisteriksi 1914 hän lähti heti toiselle matkalle, jonka ensimmäisen maailmansodan syttyminen pian katkaisi. Suomen suvun alkuperästä kiinnostunut Donner keräsi tietoa selkupin, kamassin ja ketin kielistä. Hän julkaisi tutkimusmatkoistaan myöhemmin muistelmateokset "Siperian samojedien keskuudessa 1911–1913 ja 1914" (1915) sekä "Siperia: elämä ja entisyys" (1933).


title: Kai Donner

text: Donner valmistui lisensiaatiksi 1921 ja väitteli tohtoriksi 1923, mutta väitöskirjaa ja paria tutkimusta lukuun ottamatta hänen tieteellinen toimintansa jäi poliittisen aktivismin vuoksi melko vähäiseksi. Hänestä tuli Helsingin yliopiston uralilaisen kielitieteen dosentti 1924 ja fonetiikan vt. ylimääräinen professori hieman ennen kuolemaansa 1934.


title: Kai Donner

text: Maailmansodan estettyä tieteellisen kenttätyön Donner omistautui Suomen itsenäisyysliikkeen tukemiselle ja 1916 hänestä tuli jääkäriliikkeen taustavoimana toimineen Aktiivisen komitean (AK) sihteeri. Vuodet 1916–1917 Donner toimi maanpaossa Tukholmassa itsenäisyysliikkeen ulkomaanvaltuuskunnan johtavana hahmona ja AK:n yhdysmiehenä. Taitavana konspiratöörinä hän kirjoitti tällöin päiväkirjansakin kamassiksi. 1917–1918 hän oli Tukholmassa sotilasasiamiehenä ja 1918–1919 Suomen ja Neuvosto-Venäjän välisen rajan komendanttina sekä keskeisenä henkilönä suojeluskuntajärjestössä. Vuonna 1919 Donner oli keskeinen puuhamies kenraali Gustaf Mannerheimin ja aktivistien yhteisessä suunnitelmassa hyökätä Pietariin, mikä ei kuitenkaan toteutunut. Suuresti ihailemastaan Mannerheimista hän kirjoitti vuonna 1934 kirjan "Sotamarsalkka, vapaaherra Mannerheim". Vuosina 1920–1922 Donner oli aktivistien Suunta-lehden päätoimittaja. Ruotsinkielisenä Donner riitaantui 1920-luvulla toisen merkittävän aktivistijohtajan, Elmo Kailan kanssa, joka ryhtyi kiihkeäksi aitosuomalaisuuden kannattajaksi.


title: Kai Donner

text: Donner oli myös Lapuan liikkeen tärkeimpiä taustavaikuttajia ja oli jo vuoden 1929 lopulla ohjailemassa liikettä. Kesällä 1930 hän oli merkittävin liikkeen taustalla vaikuttaneista aktivistijohtajista. Hänen keskeinen tavoitteensa oli ulkopoliittinen aktivismi, ts. hyökkäys itään; sisäpoliittinen muutos oli lähinnä tämän toteuttamiseen tarvittava väline. Taktikoijana Donner kannattajineen oli esimerkiksi kyyditysten suhteen välillä maltillisella kannalla ja välillä edusti kaikkein jyrkintä linjaa. Liikkeen jyrkän siiven harmaana eminenssinä hän yritti saada sille kokenutta ja järjestäytynyttä johtoa Vihtori Kosolan kaltaisten talonpoikien sijaan voiton varmistamiseksi, kuitenkin huonolla menestyksellä. Donner itse liittyi Lapuan liikkeen valtuuskuntaan kesäkuussa 1930 ja talonpoikaismarssissa hän johti Uudenmaan ruotsinkielisiä yhdessä Petter Forsströmin kanssa. Suhteet Mannerheimiin ja rahamaailmaan tekivät Donnerista vaikutusvaltaisen, mutta haitaksi muodostui hänen taipumuksensa salamyhkäiseen juonitteluun.


title: Kai Donner

text: Donner oli presidentin valitsijamiehenä vuoden 1931 vaalissa.


title: Kai Donner

text: Kai Donnerin poikia ovat Helsingin yliopiston eläintieteen professori Kai Otto Donner, Helsingin yliopiston geologian professori Joakim Donner ja kirjailija Jörn Donner, joka 2000-luvulla on alkanut tuoda esiin isänsä tieteellistä elämäntyötä.


title: Kai Donner

text: Jörn Donnerin idean pohjalta vuonna 2007 valmistuneen suomalaisen elokuvan "Raja 1918" päähenkilön esikuvana on Kai Donner hänen toimiessaan rajamaan komendanttina.


title: Kai Donner

text: Olavi Louheranta väitteli joulukuussa 2006 Helsingin yliopistossa aiheesta "Siperiaa sanoiksi – uralilaisuutta teoiksi. Kai Donner poliittisena organisaattorina sekä tiedemiehenä antropologian näkökulmasta".


title: Jean Behra

text: Jean Marie Behra (16. helmikuuta 1921 Nizza, Ranska – 1. elokuuta 1959 Länsi-Berliini, Saksa) oli ranskalainen kilpa-autoilija. Hän ajoi Formula 1 -sarjassa vuosina –. Behra on Stefan Johansonin ja Chris Amonsin ohella yksi menestyneimpiä kuljettajia, jotka eivät koskaan saavuttaneet voittoa F1-sarjassa.


title: Jean Behra

text: Behra aloitti kilpauransa vuonna 1938 moottoripyöräsarjoissa, joissa hän ajoi mm. Moto Guzzin valmistamilla pyörillä kansallisiin mestaruuksiin vuosina 1948-1951. Nelipyöräisiin hän tutustui vuonna 1949 osallistumalla Mont Ventoux´n mäkinousuajoihin (), ja vuotta myöhemmin Monte Carlon rallista tuli kolmas sija ja Le Mansin 24 tunnin ajo päättyi keskeytykseen Simca-Gordinilla.


title: Jean Behra

text: Vuonna 1951 Behra palkattiin Amédée Gordinin johtaman tallin kilpakuljettajaksi ja vuotta myöhemmin hän teki ensiesiintymisensä Formula 1 -sarjassa. Tallin valmistamat autot olivat hitaita ja kärsivät usein epäluotettavuusongelmista, mutta Behra saavutti suosiota katsojien keskuudessa ajamalla altavastaajana alitehoisella ranskalaisautolla. Tulokaskaudellaan Behra ajoi kolmanneksi Sveitsin GP:ssä sekä voitti muutaman sarjan ulkopuolisen osakilpailun, kuten Marne GP:n Reimsissä, jossa päihitti Ferrarin kuljettajat.


title: Jean Behra

text: Kaudeksi Behra siirtyi Gordinilta Maseratille. Menestystä tuli sarjan ulkopuolisissa kilpailuissa Paussa ja Bordeaux´ssa, sekä sarjaan kuuluneessa Monacon GP:ssä (3.sija). Kausi sisälsi Behralle myös erilaisia onnettomuuksia, kuten Le Mansin ajon jääminen pois harjoitusonnettomuuden vuoksi ja korvan menettäminen Tourist Trophyssa (hän kantoi siitä lähtien muovista proteesia ja varakorvaa mukanaan). Kausi sujui paljon paremmin, kun hän keräsi kauden aikana useamman palkintosijan ja sijoittui lopputuloksissa neljänneksi (Argentiinan GP:ssä Maserati teki protestin Juan Manuel Fangion auton saamasta ulkopuolisesta työntöavusta, mutta protesti hylättiin ja Behra sijoittui toiseksi). Behra voitti myös samana vuonna Nürburgringin 1000 kilometrin ajon.


title: Jean Behra

text: Fangio siirtyi Maseratille Behran tallikaveriksi kaudeksi ja Argentiinan GP:ssä kaksikko ajoi jälleen samoille sijoille kuin vuotta aikaisemmin. Britannian GP:ssä Behra oli itse lähellä voittaa, mutta hänen autoonsa tuli teknisiä ongelmia kytkimen ja vauhtipyörän osiin ja joutui keskeyttämään kilpailun. Voittoja hän sai sarjan ulkopuolisista kilpailuista. Hän voitti myö Sebringin 12 tunnin ajon Fangion kanssa.


title: Jean Behra

text: Behra joutui vaihtamaan kaudella BRM-talliin, koska Maserati vetäytyi F1-sarjasta. Kauden ainoa palkintosija tuli Hollannin GP:stä, jossa hän oli kolmas. Voittoja tuli edellisen kauden tavoin myös sarjan ulkopuolelta.


title: Jean Behra

text: Kaudeksi Behra siirtyi Ferrari-talliin Tony Brooksin tallikaveriksi ja aloitti voitolla sarjan ulkopuolisessa Aintree 200 -kilpailussa. Kun Behra keskeytti Ranskan GP:ssä männän takia, kävi hän voimakkaan tunnepurkauksen alaisena keskustelun tallipäällikkö Romolo Tavonin kanssa ja löi tätä (Behra erotettiin lähes välittömästi). Vajaa kuukausi myöhemmin Behra ajoi kolarin Behra-Porsche RSK -autonsa urheiluautokilpailussa AVUS-radalla. Hän lensi ulos autosta ja iskeytyi kuolettavasti lipputankoon.


title: Jean Behra

text: ‡ Jaettu auto.


title: Roger van Hamburg

text: Roger van Hamburg (s. 5. huhtikuuta 1954, Cardón, Venezuela) on entinen alankomaalainen uimari, joka edusti Alankomaita kesäolympialaisissa 1972. Siellä hän karsiutui 400 metrin vapaauinnissa alkuerissä. Lisäksi hän osallistui Alankomaiden joukkueen jäsenenä 4x100 metrin ja 4x200 metrin vapaauintiviestiin ja ui niissä kolmannen osuuden, mutta joukkue karsiutui alkuerissä. Uintiuransa jälkeen van Hamburg perusti uimakoulun Sydneyn lähelle Australiaaan.


title: Franklin (animaatiosarja)

text: Franklin on kanadalainen opettavainen animaatiosarja, joka perustuu Paulette Bourgeoisin kirjoittamiin Franklin-kirjoihin. Sarja kertoo Franklin-nimisestä kilpikonnasta ja hänen ystävistään. Englanninkielisessä Franklinissa Franklinin ääniroolissa kuullaan Noah Reid, suomenkielisessä Katja Peacock.Franklin, joskus harvoin lyhennetty "Frank" ja hänen ystävänsä perheineen asuvat pienessä kylässä nimeltään "Woodland", (suom. "Puumaa"), hieman niin kuin Sinisen talon nalle. Franklin ja hänen perheensä asuvat talossa, joka muistuttaa paljon iglua. Woodlandissa ei ole kuin muutama kauppa ja kirjasto, joka on kuuluisa siitä, että siellä on tietokone. Franklin on luonteeltaan oikeudenmukainen ja rehellinen, hän pitää jalkapallon ja pesäpallon pelaamisesta ystäviensä kanssa. Franklinillä on aina päässään punainen lippalakki ja kaulassaan punainen huivi. Hän myös harrastaa partiota. Franklinilla ei ole sänkyä, sillä hän nukkuu oman kilpensä sisällä.


title: Franklin (animaatiosarja)

text: Franklin käy koulua, ja samalla luokalla ovat myös hänen ystävänsä. Hän matkustaa koulubussilla, mutta joissakin jaksoissa hän myös kävelee kouluun. Hänen opettajansa Herra Pöllö on vanha ja arvostettu opettaja. Franklinin muita ystäviä ovat Saukko, Majava, Kettu, Kani ja Hanhi. Myöhemmissä jaksoissa sarjaan saapuu uusi tuttavuus Hirvi. Myös Rusakko esiintyy parissa jaksossa. Sarjan edetessä hän oppii mm. kellonajoista, polkupyöristä, liikennesäännöistä ja tutustuu Herra Myyrään ja Rouva Piisamiin, joita hän mielellään auttaa. Hän myös oppii miten pääsee eroon pimeänpelosta ja että salaisuuksia ei saa kertoa.


title: Franklin (animaatiosarja)

text: Franklinin pikkusisko on nimetty maailman vanhimman kilpikonnan, Harrietin mukaan. Franklinista on myös tehty muutamia elokuvia. Franklinin animaatiosarjasta tulee jatkosarja nimeltään Franklin ja ystävät.


title: Franklin (animaatiosarja)

text: Suomenkielisen tunnusmusiikin laulaa Riki Sorsa. Suomenkielisen version on ohjannut Tarja Hilli, joka teki myös suomennoksen sarjan alkupuolella. Myöhemmin suomentamisesta vastasi Anne Nádasi.


title: Roger Loyer

text: Roger Loyer (5. elokuuta 1907 – 24. maaliskuuta 1988) oli ranskalainen Formula 1 -kuljettaja. Hän osallistui vain yhteen Grand Prix -kilpailuun, jonka keskeytti eikä hän kerännyt yhtään pistettä.


title: Lego Star Wars II: The Original Trilogy

text: Lego Star Wars II: The Original Trilogy on vuonna 2006 Nintendo GameCube, Game Boy Advance, Nintendo DS, PC, PlayStation 2, Xbox ja Xbox 360 -alustoille julkaistu toimintaseikkailupeli, joka perustuu George Lucasin luomaan Tähtien sota -tieteiselokuvasarjaan. Se jatkaa edellisvuonna ilmestyneen ja yllättäen kassamenestykseksi osoittautuneen "n" jalanjäljissä. Pelin kehitti Traveller’s Tales ja julkaisi LucasArts.


title: Lego Star Wars II: The Original Trilogy

text: Peli seuraa alkuperäisen Tähtien sota -trilogian tarinaa esikuviaan muistuttavien lego-minihahmojen näyttelemänä. Tehtävänä on kulkea koko tarina läpi ja kerätä kolikoita klassisten tasohyppelypelien tyyliin. Matkan aikana pelaaja joutuu myös rakentamaan lukuisia legorakennelmia, kuten siltoja ja koneistoja. Uutta pelissä on esimerkiksi käsin rakennettavat lego-rakennelmat, jotka olisi ensimmäisessä Lego Star Warsissa joutunut rakentamaan vain "Voiman" avulla. Toinen uusi ominaisuus on kultaiset palikat, joita saa keräämällä kaikki Minikit-kanisterit tietyssä kentässä, täyttämällä kentän True Jedi -mittarin tarina- ja vapaa peli -muodoissa, ja läpäisemällä kentän tarinamuodossa. Jokaiseen kenttään on myös piilotettu Power Brick (voimapalikka), joita keräämällä saat avattua ostettavia ekstroja. Pelissä on myös ensimmäistä kertaa hahmonluontitila, jossa pelaaja voi luoda omat hahmot yhdistelemällä varsinaisten hahmojen osia keskenään.


title: Time (Pink Floydin kappale)

text: Time on brittiläisen progressiivisen rockin-yhtyeen Pink Floydin vuoden 1973 menestysalbumin "The Dark Side of the Moon"in neljäs kappale. Kappale julkaistiin myös singlenä vuonna 1974.


title: Time (Pink Floydin kappale)

text: Kappale on albumin ainut kappale, jossa kaikki yhtyeen jäsenet on merkitty osallisina kappaleen tekoon. Se tunnetaan varsinkin sen alun takia, jossa kellot ja erilaiset hälyttimet soivat samaan aikaan, tämä oli teknikon Alan Parsonsin äänen testaus, jota ei ollut alun perin tarkoitettu albumille. Kappale tunnetaan myös kitaristi David Gilmourin kitarasoolosta. Kappale kertoo ilmiöstä, jolloin aika tuntuu kuluvan sitä nopeammin mitä enemmän ikää karttuu, joka usein johtaa jonkinlaiseen epätoivoon tajuttaessa aikaisempien mahdollisuuksien laiminlyönnit.


title: Time (Pink Floydin kappale)

text: Time-kappaleen lopun jälkeen tulee osio, jota kutsutaan nimellä Breathe reprise, sillä se on sidoksissa kappaleeseen "Breathe", joka on myös albumilla "Dark Side of the Moon" (albumin toinen kappale). Pink Floyd on esittänyt "Breathe" ja "Breathe reprisen" peräkkäin livealbumilla ja DVD:llä "P*U*L*S*E", yhtye myös esitti nämä yhdessä 2005 Live 8 -tapahtumassa.


title: Money (kappale)

text: ”Money” on brittiläisen progressiivista rockia soittaneen Pink Floyd -yhtyeen vuonna 1973 julkaistun "The Dark Side of the Moon" -menestysalbumin kuudes kappale. Kappale julkaistiin myös samana vuonna singlenä. Kappaleen on kirjoittanut Roger Waters.


title: Money (kappale)

text: Kappale on yksi Pink Floydin ja myös "Dark Side of the Moon" -albumin tunnetuimmista kappaleista. Kappale kertoo lähinnä rahan ja markkinatalouden tuomasta ahneudesta.


title: Money (kappale)

text: Kappale nousi vuonna 1982 Yhdysvaltain Mainstream Rock -listan sijalle 37.


title: Louis Rosier

text: Louis Rosier (5. marraskuuta 1905 Chapdes-Beaufort, Ranska – 29. lokakuuta 1956 Neuilly-sur-Seine, Ranska) oli ranskalainen kilpa-autoilija ja Formula 1 -kuljettaja.


title: Louis Rosier

text: Rosier aloitti kilpa-ajajan uransa 1920-30-luvuilla ajamalla isänsä kuorma-autokeikkoja sekä samoihin aikoihin moottoripyörä- ja mäkiautokilpailuja perustaen myöhemmin oman autotallin, josta möi Renaultia ja Talbotteja. Toisen maailmansodan aikana hän toimi Ranskan vastarintaliikkeessä ja sodan jälkeen palasi kilpa-autoilun pariin voittaen Albin osakilpailun vuonna 1947. Vuosina 1949-52 hän oli voittamaton Ranskan mestari voittamalla kilpailun jokaisena vuonna.


title: Louis Rosier

text: Rosier osallistui kaiken kaikkiaan 38:een F1-sarjan osakilpailuun kausilla 1950–1956, joista saavutti saavutti 2 palkintosijoitusta vuoden 1950 Sveitsin GP:stä sekä Belgian GP:stä ja keräsi urallaan 18 MM-pistettä. Hän voitti sarjan ulkopuolisista kilpailuista Hollannin Grand Prix'n vuosina 1950-51. Tämän lisäksi hän on voittanut Le Mansin 24 tunnin ajon poikansa Jean-Louis Rosierin kanssa.


title: Louis Rosier

text: Rosier toimi myös perustamansa tallin Ecurie Rosierin päällikkönä, joka käyttiautoissaan Talbotin, Ferrarin ja Maseratin autoja.


title: Louis Rosier

text: Rosier osallistui vuoden 1956 Coupe du Salonin -kilpailuun, missä sateisella kelillä hänen ohjastamansa Ferrari pyörähti ympäri avauskierroksella samassa mutkassa, jossa Alfa Romeon Grand Prix-ajan kuljettaja Antonio Ascari oli menehtynyt 31 vuotta aikaisemmin. Hän sai useita sisäisiä vammoja sekä iskuja päähän ja kuoli kolme viikkoa myöhemmin sairaalassa. Rosierin kunniaksi Clermont-Ferrandiin avattiin Charade -niminen kilparata, joka järjesti F1-osakilpailuja neljä kertaa vuosina 1965, 1969-70 sekä 1972. Rataa lyhennettiin vuonna 1988 ja se nimettiin Circuit Louis Rosieriksi.


title: Uskonnonvapauslaki

text: Uskonnonvapauslaki tuli Suomessa ensimmäisen kerran voimaan 1.1.1923. Uusittu uskonnonvapauslaki astui voimaan 1.8.2003.


title: Uskonnonvapauslaki

text: Uskonnonvapaudesta on säädetty perustuslakitasollakin. Vuoden 1919 hallitusmuodossa 8. ja 9. pykälä ilmaisivat yksilön uskonnonvapauden seuraavasti:


title: Uskonnonvapauslaki

text: Nykyisessä perustuslaissa asiasta säädetään näin:


title: Uskonnonvapauslaki

text: Tarkemmat säännökset asiasta ovat uskonnonvapauslaissa.


title: Uskonnonvapauslaki

text: 1.8.2003 tuli voimaan uusi uskonnonvapauslaki entisen, vuonna 1923 säädetyn tilalle. Eduskunta hyväksyi uuden lain 11.2.2003, ja tasavallan presidentti vahvisti sen 6.6.2003.


title: Uskonnonvapauslaki

text: Suomessa on noin 50 uskonnollista yhdyskuntaa. Uusi uskonnonvapauslaki mahdollistaa sen, että yhdyskunnat saavat päättää itse, voivatko niiden jäsenet kuulua samanaikaisesti muihin uskonnollisiin yhdyskuntiin. Vanha uskonnonvapauslaki salli kerrallaan vain yhteen yhdyskuntaan kuuluminen. Yhdyskunnat saavat itse päättää, ketkä ne hyväksyvät jäsenikseen. Uusi laki mahdollistaa sen, että uskonnollisesta yhdyskunnasta voi erota kirjallisesti. Eroa ei tarvitse tehdä henkilökohtaisesti. Lakimuutos poisti eroamisprosessista harkinta-ajan.


title: Uskonnonvapauslaki

text: Suomen evankelisluterilaisesta kirkon ja Suomen ortodoksisen kirkon oikeudellisesta asemasta ja hallinnosta on säädetty erikseen kirkkolainsäädännössä. Mitä uskonnonvapauslaissa on säädetty uskonnollisen yhdyskunnan jäsenyydestä ja siitä eroamisesta, koskee kuitenkin myös niitä.


title: Uskonnonvapauslaki

text: Nykyisen lain mukaan lapsi ei kuulu automaattisesti samaan yhdyskuntaan vanhempiensa kanssa, vaan lapsen liittyminen yhdyskuntaan perustuu huoltajien erilliseen tahdonilmaisuun. Aiemmin lapsi seurasi äitiään, nyt näin ei enää automaattisesti tapahdu. Poikkeuksena tähän on alle 1-vuotias, jonka äiti voi yksinkin liittää johonkin uskontokuntaan, jos vauva ei kuulu eikä ole kuulunut vielä mihinkään uskontokuntaan (Muuttui 1.3.2017; Nyt vaaditaan molempien vanhempien yksimielinen suostumus). Kaksitoistavuotias lapsi voidaan liittää tai ilmoittaa eronneeksi vain hänen omalla kirjallisella suostumuksellaan. 15 vuotta täyttänyt lapsi voi huoltajan kirjallisella suostumuksella liittyä tai erota uskonnollisesta yhdyskunnasta. Tämä tarkoittaa siis sitä, että kaikkien 12-17-vuotiaiden lasten liittyminen tai eroaminen uskonnollisesta yhdyskunnasta vaatii sekä huoltajien että lapsen suostumuksen. 18 vuotta täyttänyt saa päättää uskonnollisesta asemastaan itsenäisesti.


title: Uskonnonvapauslaki

text: Peruskoululaisilla ja lukiolaisilla säilyy edelleen oikeus ja velvollisuus saada uskonnon opetusta. Jos lapsi ei osallistu enemmistön vakaumuksen mukaiseen opetukseen, hän voi saada oman vakaumuksensa mukaista opetusta, mikäli kyseistä uskontoa tahtoo opiskella vähintään kolmen ihmisen ryhmä. Uskonnollisiin yhdyskuntiin kuulumaton peruskoululainen voi saada tahtonsa mukaista uskonnon opetusta, mikäli vanhemmat suostuvat siihen. Jos uskonnollisiin yhdyskuntiin kuulumaton on lukiolainen, hän saa itse päättää, mitä uskontoa opiskelee.


title: Uskonnonvapauslaki

text: Uuden uskontokunnan perustamiseen vaaditaan edelleen vähintään 20 täysi-ikäistä ihmistä. Aiemmin perustamisilmoitukseen vaadittiin yhdyskuntajärjestys, uskontunnustus ja julkisen uskonnonharjoittamisen muoto. Yhdyskuntajärjestys vaaditaan vieläkin, ja se vastaa edelleen käytännössä rekisteröidyn yhdistyksen sääntöjä. Auki kirjoitettua uskontunnustusta ei kuitenkaan enää vaadita, eikä "julkisen uskonnonharjoittamisen muotoa". Laki määrää yleisesti, että toiminnan on pohjauduttava "uskontunnustukseen, pyhinä pidettyihin kirjoituksiin tai muihin yksilöityihin pyhinä pidettyihin vakiintuneisiin toiminnan perusteisiin."


title: Uskonnonvapauslaki

text: Evankelisluterilaisen kirkon hautausmaat ovat edelleen yleisiä hautausmaita. Uudessa laissa asiaa tarkennetaan vielä niin, että hautaustoimien kulut ovat samansuuruiset kirkon jäsenille ja kirkkoon kuulumattomille. Kirkon yleisistä hautausmaista osa täytyy varata tunnustuksettomaksi alueeksi. Pyynnöstä vainajan on saatava hautapaikka tällaiselta alueelta. Tämä lain osa tuli voimaan vuoden 2007 alusta.


title: Vaasan Pallo-Veikot

text: Vaasan Pallo-Veikot on vaasalainen jalkapalloseura, joka on pelannut yhden kauden ajan sekä jalka- että jääpallon pääsarjoissa. VPV on perustettu vuonna 1931.


title: Vaasan Pallo-Veikot

text: Seura osallistui edustusjoukkueellaan jalkapallon viralliseen sarjapelaamiseen kymmenen vuoden tauon jälkeen vuonna 2016, aloittaen uuden tulemisensa Vaasan piirin Kutosessa. Paluu kentille oli onnistunut ja sijoitus Kutosessa oli 3. Kaudella 2017 VPV pelasi Vaasan piirin Vitosessa sarjamuutosten takia ja voitti sarjan. Kaudelle 2018 VPV nousi siis Neloseen ja ennen kauden alkua FC Jukola luovutti paikkansa Kolmosessa ja VPV sai tämän paikan pelaajien siirtyessä Jukolasta VPV:n riveihin. Kaudella 2018 VPV pelasi siis Vaasan piirin Kolmosessa ja sijoittui lopulta sijalle 8. Kaudella 2019 VPV pelaa edelleen Kolmosessa.


title: Vaasan Pallo-Veikot

text: Ennen 10 vuoden taukoa VPV osallistui edellisen kerran piirin sarjoihin vuonna 2006, jolloin se pelasi Vaasan ja Keski-Pohjanmaan piirien yhdistettyssä Kolmosessa. VPV:n tähtihetki sijoittui kaudelle 1945, kun se pelasi yhden vuoden Mestaruussarjassa eli Suomen pääsarjatasolla . Kausi olikin vaasalaisen jalkapallon unelmakausi, sillä myös Vasa IFK ja Vaasan Palloseura pelasivat Mestaruussarjassa . Vaasan Pallo-Veikot on pelannut myös yhdeksän kautta (1939, 1943/44, 1945/46 - 47/48, 1948, 1959-60, 1963) Suomen toiseksi korkeimmalla sarjatasolla .


title: Vaasan Pallo-Veikot

text: VPV on pelannut myös jääpalloa. Parhaimpana saavutuksena on yksi kausi miesten pääsarjatasolla (tilanne kausi 2013/14 mukaan lukien). VPV sai yhden tasapelipisteen Jääpallon SM-sarjassa 1947.


title: Marduk

text: Marduk voi tarkoittaa seuraavia:


title: Kakkosen kausi 2006

text: Kakkonen on Suomen jalkapallon kolmanneksi korkein sarjataso. Kaudella 2006 se pelattiin kolmessa lohkossa kaksinkertaisena sarjana. Sarjasta putosi kolme lohkojen viimeistä suoraan Kolmoseen ja lohkovoittajat nousivat Ykköseen.


title: Kakkosen kausi 2006

text:
16 maalia
15 maalia
12 maalia
11 maalia
10 maalia


title: Kakkosen kausi 2006

text:
21 maalia
15 maalia
13 maalia
12 maalia
11 maalia
10 maalia


title: Kakkosen kausi 2006

text:
18 maalia
16 maalia
15 maalia
14 maalia
13 maalia
12 maalia
11 maalia
10 maalia


title: Satomi Ikezawa

text: Satomi Ikezawa (s. 18. maaliskuuta 1962) on japanilainen sarjakuvataiteilija eli mangaka. Hänen tunnetuimpia teoksiaan on vuosina 1997–2000 ilmestynyt "Guru guru pon-chan" sekä 2001–2004 ilmestynyt "Othello".


title: Gerald Durrell

text: Gerald (Gerry) Durrell (7. tammikuuta 1925 – 30. tammikuuta 1995) oli brittiläinen eläintarhanpitäjä, luonnontutkija ja -suojelija ja kirjailija. Hänet tunnetaan parhaiten lukuisista eläinaiheisista kirjoistaan, mutta hän myös perusti nykyisen Durrellin villieläintensuojelusäätion ("Durrell Wildlife Conservation Trust") sekä Jerseyn eläintarhan, joka keskittyy uhanalaisten eläinlajien suojeluun. Kirjailija Lawrence Durrell oli Gerald Durrellin vanhempi veli ja esiintyy monissa hänen kirjoistaan kutsumanimellään Larry.


title: Gerald Durrell

text: Durrellin vanhemmat olivat suvultaan brittiläisiä mutta molemmat Intiassa syntyneitä. Gerry Durrell itsekin syntyi Intiassa kuopukseksi nelilapsiseen perheeseen. Perheen isän kuoleman jälkeen Durrellit muuttivat vuonna 1928 Englantiin ja edelleen vuonna 1935 Kreikkaan Korfun saarelle. Vuodet Korfulla jättivät nuoreen Gerryyn lähtemättömät jäljet ja olivat hänen muistoissaan aina onnellista, aurinkoista aikaa. Hän tutustui lääkäri-luonnontieteilijä Theodore Stephanidekseen ja kiinnostui syvästi kaikenlaisista eläimistä ja niiden käyttäytymisestä. Hän piti lemmikkeinä laajaa valikoimaa saaren eläimistöä linnuista kaloihin, käärmeisiin ja hyönteisiin. Myöhemmin hän muisteli humoristiseen sävyyn niin perheensä kommelluksia kuin korfulaisia eläin- ja ihmisystäviäänkin kolmessa kirjassa, joista on suomennettu "Eläimet ja muu kotiväkeni" sekä "Eläimellistä menoa Korfussa".


title: Gerald Durrell

text: Lähestyvä toinen maailmansota pakotti Durrellit palaamaan vuonna 1939 Korfulta Englantiin. Lähes täysin muodollista koulutusta vaille jäänyt Gerry Durrell halusi työskennellä eläinten parissa: hän haaveili työstä eläintarhassa tai villieläinten keräämisestä viidakoista eläintarhoja varten. Lemmikkieläinliikkeessä ja maatilalla työskentelyn jälkeen hänen onnistui vuonna 1945 päästä eläintenhoidon harjoittelijaksi Whipsnaden eläintarhaan. Vuonna 1947 hän lähti ensimmäiselle eläintenkeräysmatkalleen nykyiseen Kameruniin. Seuranneiden vuosikymmenten aikana hän teki monia tällaisia matkoja lähinnä Afrikkaan ja Etelä-Amerikkaan ja keräsi eläinten ohella hyvin laajalti niiden käsittelyyn ja hoitoon liittyvää kokemusta ja tietotaitoa. Kerätyt eläimet päätyivät aluksi eläimiä tilanneiden englantilaisten eläintarhojen kokoelmiin. Pian Durrell alkoi kuitenkin suunnitella oman eläintarhan perustamista. Hän ei tahtonut erota eläinyksilöistä joihin oli matkalla jo ehtinyt kiintyä, eikä hän myöskään ollut tyytyväinen senaikaisten eläintarhojen pitoon ja toimintaperiaatteisiin. Omalle eläintarhalle löytyi lopulta vuonna 1958 paikka Jerseyn saarelta, jossa se edelleen sijaitsee. Vuonna 1963 perustettiin "Jerseyn villieläintensuojelusäätiö" huolehtimaan sekä eläintarhan rahoituksesta ja ylläpidosta että yleisemminkin uhanalaisten eläinlajien suojelutyöstä.


title: Gerald Durrell

text: Durrellin kirjailijanura käynnistyi jo vuonna 1951. Hän oli juuri mennyt naimisiin lähes täysin rahattomana, ja sekä vaimo että isoveli Lawrence kannustivat häntä kirjoittamaan kokemuksistaan eksoottisilla matkoillaan ja eläinten parissa. Tuloksena oli Kamerunin matkasta kertova "Arkillinen eläimiä" (1953, suom. 1973), joka oli välitön menestys. Durrellin kertojanlahjat olivat heti ilmeiset. Vaikka hän ei koskaan suuresti kirjoittamisesta nauttinutkaan, runsaslukuiset pääosin omaelämäkerralliset eläinkirjat olivat hänelle jatkossa koko ajan tärkeä tulonlähde. Vuonna 1956 julkaistusta humoristisesta Korfun-vuosien muistelukirjasta "Eläimet ja muu kotiväkeni" tuli jättimenestys ja lukijoiden kestosuosikki. Tämä kirja myös edisti suuresti Durrellin uraa niin kirjailijana kuin eläintensuojelutyössäkin.


title: Gerald Durrell

text: Durrell kiinnitti muuhun maailmaan nähden jo hyvin aikaisessa vaiheessa huomionsa uhanalaisiin eläinlajeihin ja näiden suojelun tärkeyteen. Hän koki tämän elämäntehtäväkseen ja haki asialle huomiota ja julkisuutta monenlaisin keinoin: kirjoittamalla kirjoja, filmaamalla matkoillaan materiaalia televisio-ohjelmia varten ja esiintymällä ja luennoimalla ahkerasti ympäri maailmaa. Hän oli hyvin vetovoimainen esiintyjä ja otti yleensä eläimiä mukaansa. Myös Jerseyn eläintarhan ensisijainen tehtävä oli uhanalaisten lajien auttaminen: vaikka tarha on aina ollut avoinna yleisölle, eläinten viihtyminen ja etu ovat aina etusijalla yleisön viihdyttämiseen nähden. Durrellin matkojen tavoitteet vaihtuivat ennen pitkää eläinten keräilystä tiedon ja filmimateriaalin keräämiseen, paikallisväestön valistamiseen ja uhanalaisten eläinlajien paikallisten suojeluohjelmien perustamiseen ja tukemiseen.


title: Gerald Durrell

text: Durrell tunsi eläimet hyvin ja arvosti niitä elävinä olentoina ja yksilöinä. Hän ei kuitenkaan suhtautunut niihin järin sentimentaalisesti eikä romantisoivasti. Hän tiesi pitkän ja laajan eläintenpitokokemuksensa perusteella, että eläimet viihtyivät vankeudessa hyvin jos niiden kaikista perustarpeista vain pystyttiin pitämään huolta. Hän teki aina lujasti töitä löytääkseen jokaiselle vangitulle ja tarhatulle eläimelle oikeanlaiset olosuhteet ja ravinnon ja pitääkseen ne terveinä ja tyytyväisinä. Hän piti kuitenkin ainoana oikeutuksena villieläinten eläintarhassa pitoon niiden suojelua sukupuutolta; eläintarhan tuli auttaa lajeja säilymään ja uhalaisten eläinten lukumääriä kasvamaan. Kun lajin elinolot ja suojelu alkuperäisessä elinympäristössä saataisiin taas kuntoon, eläimet tuli palauttaa luontoon.


title: Gerald Durrell

text: Gerry Durrellin ensimmäinen vaimo Jacqueline (Jacquie) muutti erilleen vuonna 1976 ja avioliitto purkaantui lopullisesti vuonna 1979, taustalla lähinnä Durrellin omistautuminen työlleen ja kasvavat alkoholiongelmat. Hänen toinen vuonna 1979 solmittu avioliittonsa yhdysvaltalaisen eläintieteilijä Lee Durrellin kanssa kesti Gerry Durrellin kuolemaan vuonna 1995 saakka. Lapsia hänellä ei koskaan ollut.


title: Gerald Durrell

text: Durrellin kirjallinen tuotanto on erittäin laaja ja suomennettu vain pieneltä osin. Hän kirjoitti niin omaelämäkerrallisia eläinkirjoja, luonto-oppaita, romaaneja, lyhyiden tarinoiden kokoelmia kuin lastenkirjojakin. Osan myöhäisimmistä kirjoistaan hän kirjoitti yhdessä toisen vaimonsa Lee Durrellin kanssa. Ensimmäinen vaimo Jacqueline Durrell puolestaan kirjoitti avioliiton aikana kaksi omaelämäkerrallista kirjaa ("Beasts in My Bed", 1967 ja "Intimate Relations", 1976), joissa eläimet ja Gerald Durrell esiintyivät tiiviisti.


title: Gōshō Aoyama

text: Gōshō Aoyama (), syntyjään Yoshimasa Aoyama (), (s. 21. kesäkuuta 1963 Daiei, Japani) on manga-artisti, jonka tunnetuimpiin sarjoihin kuuluu "Salapoliisi Conan". Ayoaman ura alkoi, kun hän voitti vuonna 1986 uusien kykyjen kilpailun. Hänen ensimmäinen aikakauslehdessä julkaistu sarjansa oli "Chotto Mattete", jota julkaistiin talvella 1987. Aoyama opiskeli arvostetussa Nihon-yliopistossa Tokiossa.


title: Luigi Musso

text: Luigi Musso (28. heinäkuuta 1924 Rooma, Italia – 6. heinäkuuta 1958 Reims, Ranska) oli italialainen kilpa-autoilija.


title: Luigi Musso

text: Musso aloitti ajajauransa ajamalla urheiluautoja ennen kuin hän siirtyi Formula ykkösiin. Ensimmäisen F1-kilpailunsa Musso ajoi vuonna 1953 Maserati-autolla. Vuonna 1954 hän voitti Coppa Acerbo -kilpailun (ei F1 MM-sarjassa). Kauden 1955 lopulla hän siirtyi Ferrari-talliin. Ensimmäisen F1-voittonsa Musso ajoi Argentiinan Grand Prix'ssa 1956. Kausi kuitenkin päättyi hänen osaltansa Nürburgringillä sattuneen urheiluauto-onnettomuuden takia. Seuraavalla kaudella eli kaudella 1957 hän voitti Grand Prix de la Marnen. Vaikka kilpailu oli F1-kilpailu, ei sitä laskettu kuljettajien MM-pisteisiin mukaan. Tästä huolimatta Musso sijoittui kauden loppupisteissä kolmanneksi. Kaudella 1958 hän sijoittui kahdesti toiseksi kauden kolmessa ensimmäisessä kilpailussa, mutta kuoli Ranskan Grand Prix'ssa sattuneessa onnettomuudessa.


title: Luigi Musso

text: Formula 1 -uransa aikana Musso voitti yhden kilpailun, sijoittui palkintosijoille seitsemästi, ja keräsi 44 MM-pistettä.


title: Luigi Musso

text: Luigi Musson Ferrari syöksyi tiukassa mutkassa ulos radalta Ranskan GP:n aikana. Musso sai vaikeita vammoja muun muassa päähänsä ja hänen molemmat jalkansa murtuivat hänen syöksyttyään ulos ympäri pyörivästä autostaan. Musso vietiin heti sairaalaan ja hänestä otettiin röntgenkuvia. Lääkärit päättivät suorittaa hänelle aivoleikkauksen, joka ei kuitenkaan häntä pelastanut. Hän oli kilpailussa toisena englantilaisen Mike Hawthornin jälkeen.


title: Luigi Musso

text: Hawthorn voitti kilpailun. Hänen Ferrarinsa saavutti yli 200 kilometrin keskituntinopeuden kuten kaksi seuraavaksikin sijoittunutta. Englantilainen Stirling Moss oli Vanwall-autollaan kilpailussa toisena ja saksalainen Wolfgang von Trips Ferrarillaan kolmantena. Kilpailun jälkeenkin Musso olisi ollut yhteispisteissä maailmanmestaruudesta kolmannella sijalla. Kilpailun jälkeen yhteispisteissä johtivat Moss ja Hawthorn, joilla molemmilla oli 23 pistettä. Mussolla oli 12 pistettä ja amerikkalaisella Harry Schellillä 11 pistettä.


title: Luigi Musso

text: "Kursivointi" tarkoittaa nopeinta kierrosta.


title: Cassie

text: Cassie (oikealta nimeltään Casandra Elizabeth Ventura, s. 26. elokuuta 1986 New London, Connecticut) on yhdysvaltalainen R&B-laulaja, malli ja näyttelijä. Cassien isä on filippiiniläinen ja äiti meksikolainen.Hän on parhaiten tunnettu vuonna 2005 julkaistusta singlestään "Me & U", josta tuli suuri hitti vuonna 2006.


title: Aavemaan aarre

text: Aavemaan aarre on Sanoma Magazines Finlandin kustantama Disneyn eläinmaailman ankkasarjoja käsittelevän "Ankantekijät"-sarjan viides teos. Teoksen kaikkien tarinoiden piirrokset ovat tunnetun ankkapiirtäjän William Van Hornin käsialaa. Kirja on julkaistu vuonna 2006.


title: Satomäki

text: Satomäki on Vantaan Tikkurilan suuralueen Jokiniemen kaupunginosan itälaidalla, lähellä Keravanjokea kerrostaloalue. Sen rakentaminen aloitettiin jo 1950-luvulla yhtä aikaa Tikkurilan kanssa, ja Satomäki onkin yksi Vantaan vanhimmista kerrostalolähiöistä.


title: Satomäki

text: Satomäen asemakaavan on laatinut Antero Markelin, ja alkuvaiheen talot suunnittelivat Tauno Salo ja Maija Johansson. Suunnittelu on tyypillistä 1950-luvun lopun funktionalismia: mäen päälle nousi korkeita pistetaloja ja rinteille lamellitaloja. Alueen suojelua on harkittu. Satomäen kylkeen rakennettiin opiskelija-asuntoja 1970-luvulla ja 2000-luvulla ryhmä erityyppisiä pientaloja.


title: Satomäki

text: Satomäen asuinalue rajautuu idässä Keravanjokeen ja sen rantapeltoihin, etelässä Tikkurilantiehen, pohjoisessa Valkoisenlähteentiehen.


title: Edie Sedgwick

text: Edith Minturn ”Edie” Sedgwick (20. huhtikuuta 1943 Santa Barbara, Kalifornia – 16. marraskuuta 1971 Santa Barbara) oli yhdysvaltalainen underground-elokuvien näyttelijä, valokuvamalli ja perijätär, joka tunnettiin myös yhtenä pop-taiteilija Andy Warholin ”supertähdistä”.


title: Edie Sedgwick

text: Sedgwick syntyi varakkaaseen perheeseen ja muutti vuonna 1964 New Yorkiin. Siellä hän tapasi Andy Warholin, joka kohotti Sedgwickin ”supertähdekseen” Baby Jane Holzerin tilalle. Sedgwickiä kuvailtiin Warholin ”Marilyn Monroeksi”, ja hän esiintyi 1960-luvulla muun muassa Warholin elokuvissa "Kitchen", "Vinyl" ja "Poor Little Rich Girl", kunnes hän jätti vuonna 1966 Warholin ja hänen studionsa The Factoryn. Myöhemmin Sedgwick esiintyi elokuvassa "Ciao!Manhattan", mutta ei ollut enää kuuluisa ilman Warholia. Sedgwick kärsi useista psyykkisistä sairauksista, ja oli Danny Fieldsin mukaan muun muassa harjaantunut kleptomaani. Lisäksi Sedgwick oli huumeriippuvainen, ja kuoli 28-vuotiaana barbituraattien yliannostukseen.


title: Edie Sedgwick

text: Sedgwick teki myös satunnaisia töitä valokuvamallina, ja häntä pidetään 1960-luvun muoti-ikonina. Muotilehti Vogue tituleerasi Sedgwickin vuonna 1965 ”youthquakeriksi” ja nimitti hänet ajan nuorisomuodin esikuvaksi.


title: Edie Sedgwick

text: Edie Sedgwick kuului isänsä Francis Minturn Sedgwickin (1904–1967) puolelta massachusettsilaiseen rikkaaseen ja vanhaan Sedgwickien sukuun. Suku oli tullut Yhdysvaltoihin kenraalimajuri Robert Sedgwickin muutettua vuonna 1636 Englannista Charlestowniin, Massachusettsiin. Hänen jälkeläisensä, tuomari Theodore Sedgwick (1746–1813), oli näkyvä hahmo vallankumouksen jälkeisessä Yhdysvalloissa. Edie Sedgwick sai nimensä isotätinsä Edith Minturn Stokesin, joka on ikuistettu John Singer Sargentin kuuluisaan muotokuvaan "Mr. and Mrs. I.N. Phelps-Stokes" (1897), mukaan.


title: Edie Sedgwick

text: Francis Minturn Sedgwick oli kirjailija ja historioitsija Henry Dwight Sedgwickin poika. Hän valmistui Harvardin yliopistosta vuonna 1926, ja lähti sen jälkeen opiskelemaan Trinity Collegeen, Cambridgeen. Palattuaan Yhdysvaltoihin hän aloitti Harvardin kauppakorkeakoulussa. Tämän jälkeen hän harjoitteli jonkin aikaa pankkitoimintaa eri puolella Eurooppaa, kunnes palasi New Yorkiin vuonna 1932 opiskellakseen kuvataidetta. Myöhemmin hän opiskeli viiden vuoden ajan kuvanveistoa Long Islandilla. Sedgwick loikin uransa taiteilijana, alkuperäisten suunnitelmien sijaan. Hän oli arvostettu kuvanveistäjä ja lisäksi kirjoitti kaksi julkaistua romaania, "The Rim" (1945) ja "Power and Purity" (1963). Joidenkin lähteiden mukaan Sedgwickin uranvaihdokseen tulevasta pankkiirista taiteilijaksi vaikutti hänen horjuva mielenterveytensä, joka aiheutti hänelle hermoromahduksia. Hän sairasti myös kaksisuuntaista mielialahäiriötä.


title: Edie Sedgwick

text: Edien äiti Alice Delano de Forest (1908–1988) oli Henry Wheeler de Forestin, Southern Pacific Railroadin pääjohtajan tytär. Perhe oli Sedgwickien tapaan rikas, ja myös tunnettu New Yorkin seurapiireissä. Sedgwick ja Alice Delano de Forest menivät naimisiin vuonna 1929 ja saivat kuusi lasta ennen Edien syntymää: Alicen (s. 1931), Robert Minturnin (s. 1933), Pamelan (s. 1935), Francis Minturnin (s. 1938), Jonathanin (s. 1939) ja Katherinen (s. 1941). Aluksi Sedgwickit asuivat talvet Long Islandin Cold Spring Harborissa ja kesät Kalifornian Santa Barbarassa. Ennen Edien syntymää he kuitenkin muuttivat vakituisesti Santa Barbaraan, aluksi pienelle Goletan tilalle. Toisen maailmansodan aikana he ostivat 3 000 aarin kokoisen Corral de Quatin karjatilan. Edien jälkeen syntyi vielä perheen nuorin lapsi, Susanna (s. 1945).


title: Edie Sedgwick

text: Sedgwickit elivät lähes eristyksessä karjatilallaan, ja nuorimmat lapsista kävivät alakoulunsa siellä. Tilalla oli karjaa ja hevosia, ja lapset tottuivat jo pienestä lähtien ratsastamaan ja hoitamaan hevosia. 1950-luvun alussa tilalta löydettiin öljyä, ja Sedgwickit muuttivat 6 000 aarin kokoiselle Lagunan tilalle lähelle San Franciscoa. Edie Sedgwick kävi kalifornialaista Katharine Branson School -sisäoppilaitosta vuonna 1957. Pian hänellä todettiin kuitenkin syömishäiriö ja masennus, ja hän lopetti opiskelun joksikin aikaa. Vuonna 1958 Sedgwick jatkoi koulunkäyntiä St. Timothy’sin sisäoppilaitoksessa Marylandin osavaltiossa. Sedgwickillä oli kuitenkin ongelmia sairauksiensa takia, ja hän muutti joksikin aikaa asumaan perheensä kanssa Wieniin. Vuonna 1960 hän joutui psykiatriseen Silver Hill -sairaalaan, ja sitten Bloomingdalen psykiatriseen sairaalaan. Sedgwick ei koskaan valmistunut lukiosta.


title: Edie Sedgwick

text: Edie Sedgwick pääsi sairaalasta vuonna 1962, ja seuraavana vuonna hän lähti Cambridgeen opiskelemaan kuvanveistoa. Vuonna 1964 hänen isoveljensä Francis Minturn Sedgwick teki itsemurhan. Myös hänen toinen veljensä, Robert Minturn Sedgwick, oli sairaalahoidossa psyykkisten ongelmiensa takia. Edie Sedgwick lopetti opiskelunsa vuonna 1964 ja muutti New Yorkiin isoäitinsä asuntoon. Myöhemmin samana vuonna hänen veljensä Robert Minturn kuoli moottoripyöräonnettomuudessa. Veljien kuolema oli Sedgwickille kova isku.


title: Edie Sedgwick

text: New Yorkissa Sedgwick aloitti vilkkaan seurapiirielämän ja yritti aloittaa uraa valokuvamallina. Hän alkoi panostaa enemmän ulkonäköönsä, seuraten ajan muotia ja treenaten vartaloaan. Hän myös muutti omaan asuntoon, palkkasi itselleen autonkuljettajan ja limusiinin ja aloitti näin perintönsä systemaattisen kuluttamisen.


title: Edie Sedgwick

text: Uudenvuodenaattona 1964 veli Robert Minturn Sedgwick kuoli rajussa moottoripyöräonnettomuudessa. Samana päivänä jouluksi Kaliforniaan palannut Edie Sedgwick ajoi vakavan autokolarin, jossa mursi polvensa. Lääkärit eivät uskoneet Sedgwickin enää kävelevän ilman ontumista. Tämä ei kuitenkaan estänyt hänen nopeatempoista elämäänsä vaan jatkoi seurapiirielämäänsä New Yorkissa kuten ennenkin. Vuoden 1965 alussa hän tapasi juhlissa pop-taiteilija Andy Warholin. Sedgwick alkoi viettää aikaansa Warholin studiolla The Factoryssa, tehden pian ensimmäisen koekuvauksensa ("Screen Test"). Koekuvauksiin saattoi tulla kuka tahansa, ja Warhol joskus valitsi elokuviinsa ihmisiä niiden perusteella. Sedgwick saattoi olla jo tuolloin muutamien Warholin underground-elokuvien huomaamattomissa rooleissa, esimerkiksi elokuvassa "Horse" Sedgwick nähdään pikaisesti taustalla poistumassa The Factorysta. Ei kestänyt kauan kun Warhol teki Sedgwickistä uuden "supertähtensä" Baby Jane Holzerin tilalle. Sedgwickin ensimmäinen merkittävä rooli oli maaliskuun 1965 elokuvassa "Vinyl". Warhol antoi tämän jälkeen Sedgwickille rooleja muissakin elokuvissa kuten "Poor Little Rich Girl", "Kitchen", "Beauty No. 2" ja "Restaurant". Sedgwick kohosi underground–tähdeksi ja alkoi saada paljon julkisuutta Warholin supertähtenä. Warholin taidenäyttelyn avajaisissa Philadelphiassa suosio saavutti huippunsa, kun Warhol ja Sedgwick joutuivat suuren ihailijajoukon saartamaksi. Sedgwickiä pidetään Warholin tunnetuimpana "supertähtenä".


title: Edie Sedgwick

text: Elokuussa 1965 yhdysvaltalainen Vogue-muotilehti teki Sedgwickistä artikkelin. Siinä Sedwickiä kuvattiin ajan nuorisokulttuurin ruumiillistumaksi, ja hänelle annettiin lempinimi "youthquaker". Marraskuussa 1965 Sedgwickistä tehtiin artikkeli Life–aikakauslehteen. Sedgwick esitteli artikkelissa pukeutumistyyliään, johon kuuluivat olennaisena osana mustat leggingsit, minimekot sekä lyhyt ja vaalea hiustyyli, joka jäljitteli Warholin hiuksia. Sedgwick käytti myös suuria määriä kosmetiikkaa, ja oli aina vahvasti meikattu.


title: Edie Sedgwick

text: Sedgwick pyrki kehittämään uraansa näyttelijänä ja alkoi suunnitella siirtymistä Hollywoodiin. Muusikko Bob Dylan ja tämän manageri, Albert Grossman, keskustelivat Sedgwickin kanssa mahdollisuudesta kuvata elokuva yhdessä. Sedgwick joutui kuitenkin erimielisyyksiin, ja katkaisi välinsä sekä Dylaniin ja Grossmaniin että The Factoryyn ja Andy Warholiin vuonna 1966. Sedgwickin oltua kuukausia poissa The Factorysta Warhol ja René Ricard kuvasivat Sedgwickin kanssa elokuvan "The Andy Warhol Story", jossa Ricard näytteli Warholia.


title: Edie Sedgwick

text: Jätettyään The Factoryn ja uusien suunnitelmien epäonnistuttua Sedgwick kokeili jälleen valokuvamallin työtä, ja työskenteli hetken muotisuunnittelija Betsey Johnsonille. Sedgwick myös kuvasi muotiartikkelin Voguelle, mutta lehti päätti olla julkaisematta kuvia. Lokakuussa 1966 Sedgwickin asunto paloi tulipalossa, ja hän muutti asumaan Hotel Chelseaan, joka tunnettiin tuolloin taiteilijoiden ja boheemien asuinpaikkana. Samoihin aikoihin hän myös koe-esiintyi Norman Mailerin näytelmään "Hirvipuisto", mutta ei saanut osaa. Matkustettuaan viettämään joulua perheensä luokse Kaliforniaan Sedgwickin vanhemmat veivät hänet Santa Barbaran kunnansairaalan psykiatriselle osastolle, josta hän kuitenkin pääsi nopeasti ulos ja lensi takaisin New Yorkiin. Onnistuttuaan miltei sytyttämään uuden tulipalon Hotel Chelseassa nukahdettuaan palava savuke kädessään, Sedgwick muutti ystäviensä luokse asumaan.


title: Edie Sedgwick

text:
Sedgwick alkoi muuttaa ulkonäköään erilaiseksi Warholin ajoista: hän kasvatti hiuksensa jälleen pitkiksi ja pysyi aidossa hiustenvärissään, ruskeassa. Hän myös hankki rintojensuurennuksen. Päämääränään Sedgwickillä oli luoda uraa näyttelijänä.
Elokuvantekijät David Weisman ja John Palmer kiinnittivät Sedgwickin pienen budjetin filminsä "Ciao!Manhattan" pääosaan vuonna 1967. Elokuvan kuvaukset kuitenkin viivästyivät niin taloudellisten kuin laillistenkin seikkojen sekä näyttelijöiden päihteidenkäytön takia. Samana vuonna Sedgwick myös kuvasi Bostonissa kohtauksia Alban Bergin oopperaan "Lulu", jonka Boston Opera Company aikoi esittää. Kohtauksia oli tarkoitus käyttää kuvamateriaalina oopperan taustalla, ja muutamia niistä esitettiinkin.


title: Edie Sedgwick

text: Sedgwickin henkinen ja fyysinen terveys oli ollut jo jonkin aikaa horjuva, ja hänellä oli ollut jo vuosia vakava huumausaineriippuvuus. Sedgwick määrättiin psykiatriselle osastolle New Yorkin Gracie Square Hospitaliin, josta alkoi Sedgwickin kuolemaan asti kestänyt sairaalakierre. Vuonna 1968 Sedgwick palasi perheensä luokse Santa Barbaraan, jossa hänet pidätettiin seuraavana vuonna huumausainerikoksesta. Sedgwick siirrettiin Cottage Hospitalin psykiatriselle osastolle. Hän pääsi kuvaamaan "Ciao!Manhattanin" loppuun vuonna 1971, minkä jälkeen oli jälleen sairaalahoidossa.


title: Edie Sedgwick

text: Sedgwick meni naimisiin Kaliforniassa 24. heinäkuuta 1971 Michael Postin kanssa. Sedgwick oli tutustunut Postiin Cottage Hospitalissa ollessaan. Sedgwick ja Post asuivat yhdessä Santa Barbarassa.


title: Edie Sedgwick

text: 15. marraskuuta 1971 Sedgwick oli vieraana Santa Barbara Museumissa järjestetyssä muotinäytöksessä. Tapahtumaa oltiin myös kuvaamassa televisiosarjaan "An American Family".


title: Edie Sedgwick

text: Aamuyöllä 16. marraskuuta 1971 Sedgwick kuoli barbituraattien yliannostukseen kotonaan ollessaan 28-vuotias. Hänet löysi aviomies Michael Post. Virallisen kuolintodistuksen mukaan kuolinsyynä oli onnettomuus tai itsemurha. Sedgwick haudattiin pienessä seremoniassa Oak Hill -hautausmaalle Ballardiin, Kaliforniaan.


title: Edie Sedgwick

text: Sedgwickin viimeinen elokuva, "Ciao!Manhattan", julkaistiin vuonna 1972. Ensimmäinen Sedgwickistä kirjoitettu kirja, Jean Steinin kirjoittama elämäkerta "Edie: An American Biography", julkaistiin vuonna 1982.


title: Edie Sedgwick

text: Artisti Patti Smith kirjoitti runon "Edie Sedgwick (1943 - 1971)" Sedgwickin muistolle. Runo löytyy Smithin runokokoelmasta "Seventh Heaven" (1972).


title: Edie Sedgwick

text: Sedgwickin nimi mainitaan myös useissa musiikkikappaleissa. Esimerkiksi näissä kappaleissa mainitaan Edie Sedgwick: Sedgwickistä julkaistiin elokuva "Factory Girl" 2. helmikuuta 2007. George Hickenlooperin ohjaamassa elokuvassa Sedgwickiä esittää Sienna Miller ja Warholia Guy Pearce. Elokuva on kuitenkin saanut paljon kritiikkiä osakseen Sedgwickin perheeltä ja läheisiltä, joista monet ovat kieltäneet nimiensä käytön elokuvassa. Elokuvassa oleva henkilö Billy Quinn (Hayden Christensen) muistuttaa hyvin paljon 1960-luvun Bob Dylania. Dylan uhkasi nostaa elokuvantekijöitä vastaan kanteen, sillä hänen mielestään elokuvassa syytettiin häntä Sedgwickin kuolemasta.


title: Ketoosit

text: Ketoosi on monosakkaridi, jossa on yksi ketoni-ryhmä molekyyliä kohti. Kolmihiilisenä dihydroksiasetoni on yksinkertaisin ketoosi ja ainut jolla ei ole optista aktiivisuutta. Ketoosien systemaattinen nimi muodostetaan liittämällä hiiliatomien lukumäärää kuvaavaan etuliitteeseen pääte -uloosi.


title: Ketoosit

text: Muita ketooseja ovat esimerkiksi fruktoosi ja sorboosi.


title: Nashik

text: Nashik () on kaupunki Maharashtran osavaltiossa Intiassa. Kaupungissa asui 1 152 326 ihmistä vuonna 2001.Se sijaitsee osavaltion luoteisosassa, 185 kilometriä Mumbaista ja 220 kilometriä Punesta. Nashik on Intian rypäleiden viljelyn keskus, ja tunnetaan myös ruusutarhoistaan. Nashik on yksi perinteisistä hindujen pyhistä kaupungeista, jossa on merkittäviä temppeleitä Godavari-joen varrella.


title: Sean Combs

text: Sean John Combs (s. 4. marraskuuta 1969 New York, New York) on yhdysvaltalainen viihdemoguli, rap-muusikko, levytuottaja ja näyttelijä. Hänet tunnetaan taiteilijanimillä Diddy, Puff Daddy ja P. Diddy. Combs on myynyt maailmanlaajuisesti 10 miljoonaa albumia: soolona hän on julkaissut mm. levyt "Forever" sekä "Press Play". Hänen viimeisin studioalbuminsa "Last Train to Paris" julkaistiin joulukuussa 2010. Lisäksi hän on hip hop-yhtye "Puff Daddy and the Family" -jäsen ja omistaa oman vaatemerkin nimeltään "Sean John".


title: Sean Combs

text: Diddy on konsertoinut Suomessa yhdessä rap-artisti Snoop Doggin kanssa 9. maaliskuuta 2007 Hartwall Areenalla.


title: Sean Combs

text: Talouslehti Forbes arvioi Combsin rikkaimmaksi hip hop -artistiksi huhtikuussa 2012. Combsin omaisuuden arvoksi arvioitiin noin 550 miljoonaa dollaria.


title: Sean Combs

text: Combs syntyi New Yorkin Harlemiin 4. marraskuuta 1969 Janice ja Melvin Combsin pojaksi. Hän kasvoi New Yorkin Mount Vernonissa.


title: Sean Combs

text: Combs seurusteli vuosien ajan Kim Porterin kanssa. Heillä on kolme yhteistä lasta, Christian (s. 1998) sekä vuoden 2006 joulukuussa syntyneet kaksostyttäret D'Lila Star ja Jessie James. Combs ja Porter erosivat kesällä 2007, kun Kim sai tietää, että Combsilla on myös elokuussa 2006 syntynyt tytär, joka sai alkunsa Diddyn irtosuhteesta. Combsilla on lisäksi yksi lapsi Justin (s. 1994) edellisestä suhteesta Misa Hylton-Brimin kanssa, ja hän (Combs) on adoptoinut Kim Porterin aikaisemmasta suhteesta syntyneen pojan Quincyn (s. 1991).


title: Jamshedpur

text: Jamshedpur on kaupunki Jharkhandin osavaltiossa Intiassa. Sen perusti Intian teollistumisen johtohahmo Jamsetji Tata, Tata Steelin perustaja ja brittiläiset siirtomaaisännät nimesivät sen hänen kunniakseen 1919. Alueella on merkittäviä malmi- ja mineraaliesiintymiä: rautaa, hiiltä, mangaania ja kalkkikiveä. Tata perusti sinne Intian ensimmäisen yksityisen terästehtaan, ja rakennutti yli neljäsataa työläisasuntoa, tiilitehtaan, sairaalan ja koulun. Kaupungissa asui 573 096 ihmistä ja metropolialueella 1,1 miljoonaa vuonna 2001 väestönlaskennan mukaan.


title: Zachary Quinto

text: Zachary John Quinto (s. 2. kesäkuuta 1977 Pittsburgh, Pennsylvania) on yhdysvaltalainen näyttelijä.


title: Zachary Quinto

text: Katolisessa perheessä Pennsylvaniassa varttunut Quinto teki ensiesiintymisensä televisiossa lyhytikäiseksi jääneen sarjan "Muukalaiset" ("The Others") toisessa jaksossa vuonna 2000. Samana vuonna hän toimi Monty Rodriguezin äänenä videopelissä "Code Blue". Vuosina 2001 ja 2002 hän vieraili muun muassa sarjoissa "Enkelin kosketus" ("Touched by an Angel"), "C.S.I." ("CSI: Crime Scene Investigation") ja "Agentit" ("The Agency") ja vuonna 2003 sarjoissa "Mullan alla" ("Six Feet Under") ja "Siskoni on noita" ("Charmed"). Myöhempinä vuosina hän on esiintynyt myös muun muassa sarjojen "Joanin salaisuus" ("Joan of Arcadia") ja "Yli synkän virran" ("Crossing Jordan") yksittäisissä jaksoissa.


title: Zachary Quinto

text: Syksystä 2003 kevääseen 2004 Quinto esitti Adam Kaufmania FOXin toimintasarjan "24" kolmannella tuotantokaudella ja hän uusi roolin vuonna 2006 julkaistussa videopelissä "". Vuonna 2006 hänellä oli rooli Sasanina VH1:n kymmenen jakson jälkeen lopetetussa tilannekomediasarjassa "So NoTORIous", jonka pääroolia esitti Tori Spelling. Saman vuoden syksystä kevääseen 2010 hän esitti sarjamurhaaja Gabriel ”Sylar” Graytä NBC:n sarjassa "Heroes". Viimeksi mainittua on pidetty hänen läpimurtoroolinaan.


title: Zachary Quinto

text: Heinäkuussa 2007 julkistettiin, että Quinto tulisi esittämään nuorta Spockia yhdennessätoista Star Trek -elokuvassa. Elokuva "Star Trek", jonka ohjasi J. J. Abrams, sai ensi-iltansa vuonna 2009. Quinto on näytellyt myös elokuvan jatko-osissa "Star Trek Into Darkness" (2013) ja "Star Trek Beyond" (2016).


title: Zachary Quinto

text: Vuonna 2011 Quinto esitti Chad Warwickia FX:n kauhusarjan "American Horror Story" ensimmäisellä tuotantokaudella ja vuonna 2012 psykiatri Oliver Thredsonia sarjan toisella tuotantokaudella. Hän oli roolistaan Thredsonina ehdolla Primetime Emmy -palkinnon saajaksi kategoriassa paras miessivuosa minisarjassa tai televisioelokuvassa.


title: Zachary Quinto

text: Quinto on näytellyt myös teatterissa. Hän on esiintynyt muun muassa Signature Theatre Companyn versiossa näytelmästä "Angels in America" vuonna 2010. Hänet palkittiin Louis Ironsonin roolista Theatre World Awardilla sekä Tina Awardilla.


title: Zachary Quinto

text: Quinto kävi Central Catholic High Schoolia vuoteen 1995 asti, minkä jälkeen hän alkoi opiskella näyttelemistä Carnegie Mellon -yliopistossa, josta hän valmistui vuonna 1999. Näyttelemisen lisäksi hän on toiminut myös tuottajana. Hän on ollut tuottamassa muun muassa 2000-vuosikymmenen lopun finanssikriisin alkuhetkistä kertovaa draamaelokuvaa "Margin Call", joka sai ensi-iltansa vuonna 2011 ja jossa hän itsekin näytteli.


title: Zachary Quinto

text: Quinto kertoi lokakuussa 2011 julkisesti olevansa homoseksuaali. Syyskuussa 2012 hänen kerrottiin seurustelevan näyttelijä Jonathan Groffin kanssa. Nykyään Quinto seurustelee malli Miles McMillanin kanssa.


title: Jabalpur

text: Jabalpur (, ) on kaupunki Madhya Pradeshin osavaltiossa Intiassa. Kaupungissa asui vuoden 2001 väestönlaskennan mukaan 932 484 ihmistä. Jabalpur sijaitsee hindujen pyhän Narmadajoen varressa, ja pyhiinvaeltajat käyvät peseytymässä joessa. Kaupungissa on suuri armeijan tukikohta. Transsendenttisen mietiskelyn kehittäjä Maharishi Mahesh Yogi syntyi Jabalpurissa.


title: Tulessa syntynyt

text: Tulessa syntynyt ("Firestarter") on Stephen Kingin kirjaan "Tulisilmä" perustuva Mark L. Lesterin ohjaama kauhuelokuva vuodelta 1984.


title: Tulessa syntynyt

text: Elokuva kertoo Charlie McGeestä, nuoresta tytöstä, jolla on pyrokineettisiä voimia. Charlien voimat juontuvat vanhempiensa osallistumisesta lääketestiin korkeakoulussa. Charlien isä on taitava mielenhallitsija ja äidillä on sekä heikkoja telekineettisiä että telepaattisia voimia, mutta he ovat heikkoja tyttäreensä nähden. Charlie pystyy sytyttämään ajatuksen voimalla tulipaloja, eikä hän pysty hallitsemaan itse sitä.


title: Tulessa syntynyt

text: Elokuvaan tehtiin vuonna 2002 jatkoksi televisioelokuva "Tulessa syntynyt 2". Elokuvalle oli vuoden 2010 paikkeilla suunnitteilla uusintaversio, joka tulisi löyhästi perustumaan Stephen Kingin alkuperäiseen teokseen.


title: Tulessa syntynyt

text: "Video-oppaassa" vuodelta 1994 Bello Romano kutsuu elokuvaa viihdekauhuksi ja antaa sille kolme tähteä viidestä, mikä vastaa sanallista arviota ”hyvä”.


title: The Amazing Race Asia

text: The Amazing Race Asia on suositun tosi-tv-sarjan Amazing Racen spin-off-sarja. Amazing Racen "aasialaiseksi pikkuveljeksi" kutsuttu sarja käynnistyi Aasiassa marraskuussa 2006. Sarjaa esitetään Aasiassa AXN Asia -kanavalla. Sarja on saanut hyvän vastaanoton Aasiassa. Sarjan juontajana toimii kiinalais-amerikkalainen näyttelijä Allan Wu.


title: The Amazing Race Asia

text: Sarjassa 12 kilpaparia matkustaa eri Aasian maissa voittaakseen 100 000 dollaria. Sarjan kilpailijat tulevat eri Aasian maista ja heidän tulee osata kommunikoida englanniksi. Ainoastaan Lähi-idästä ei hyväksytä kilpailijoita. Myöskään ei-aasialaisia, jotka asuvat jossakin Aasian maassa ei hyväksytä kilpailijoiksi. Ensimmäiseen tuotantokauteen ei hyväksytty kilpailijoita Japanista, mutta myöhemmin toiseen tuotantokauteen japanilaiset saivat osallistua.


title: The Amazing Race Asia

text: Ensimmäisellä tuotantokaudella kilpailijoita oli mukana 10 ja tuotantokauden kuvaaminen kesti ainoastaan 24 päivää. Mukana oli kilpailijoita Sri Lankasta, Hongkongista, Singaporesta, Intiasta, Malesiasta, Indonesiasta, Thaimaasta ja Filippiineiltä. Tuotantokausi käsitti 13 jaksoa. Tuotantokauden aikana parit kävivät eri Aasian maissa, kuten Indonesiassa, Malesiassa, Singaporessa ja Thaimaassa. Kilpailun voittivat malesialaiset työkaverit Zabrina ja Joe Jer.


title: The Amazing Race Asia

text: Toisella tuotantokaudella kilpailijoita oli myös 10 ja myös japanilaisia hyväksyttiin kilpailijoiksi. Mukana oli kilpailijoita Hongkongista, Indonesiasta, Japanista, Filippiineiltä, Thaimaasta, Malesiasta ja Singaporesta. Tuotantokauden kuvaaminen alkoi kesällä 2007. Tuotantokauden aikana parit kävivät Aasian maiden lisäksi Uudessa-Seelannissa, Saksassa, Unkarissa, Tšekissä ja Etelä-Afrikassa. Kilpailun voittivat singaporelaiset Adrian Yap ja Cholin Low.


title: The Amazing Race Asia

text: Kolmannella tuotantokaudella kilpailijoita oli myös 10. Mukana oli kilpailijoita Intiasta, Etelä-Koreasta, Thaimaasta, Malesiasta, Singaporesta, Filippiineiltä ja Hongkongista. Tuotantokauden kuvaaminen alkoi kesällä 2008. Tuotantokauden aikana parit kävivät mm. Intiassa, Thaimaassa, Vietnamissa, Taiwanissa ja Omanissa. Kilpailun voittivat hongkongilaiset Vince ja Sam.


title: Patrick Duffy

text: Patrick Duffy (s. 17. maaliskuuta 1949 Townsend, Montana) on yhdysvaltalainen näyttelijä, joka tunnetaan parhaiten roolistaan "Dallasin" Bobby Ewinginä.


title: Patrick Duffy

text: Duffy näytteli "Dallasissa" vuosina 1978–1991, ollen yhden kauden (1985–1986) sarjasta poissa. Vuosina 1991–1998 hän näytteli Frank Lambertia tilannekomediassa "Step by Step". Vuonna 2006 hän näytteli Stephen Logania saippuasarjassa "Kauniit ja rohkeat".


title: Patrick Duffy

text: Duffy on myös toiminut ääninäyttelijänä televisiosarjoissa "Family Guy" ja "Justice League", joista jälkimmäisessä hän esiintyi Steve Trevorin roolissa.


title: Patrick Duffy

text: Patrick Duffy on ollut naimisissa Carlyn Rosserin kanssa vuodesta 1974 ja heillä on kaksi poikaa. Hänen uskontonsa on buddhalaisuus, johon hän kääntyi katolisuudesta.


title: Blood for Blood

text: Blood for Blood on yhdysvaltalainen hardcore -yhtye. Yhtye on perustettu vuonna 1995 Charlestownissa, Massachusettsissa.


title: Blood for Blood

text: Blood for Blood määrittelee itsensä "white trash hardcore rock 'n' roll" -yhtyeeksi. Yhtyeen sanoitukset ovat usein nihilistisiä ja hyvin aggressiivisia.


title: Blood for Blood

text: Blood for Blood esiintyi Ilosaarirock-musiikkifestivaaleilla Joensuussa vuonna 2004.


title: Teurastamo

text: Teurastamo on laitos, jossa teurastetaan tuotantoeläimiä ja jonka tarkoituksena on tuottaa lihaelintarvikkeita. Suomessa teurastetaan eläimistä useimmin sikoja, nautoja (lehmiä ja sonneja), lampaita, vuohia ja hevosia. Hevosten teurastamiseen on muutamia erikoisteurastamoja. Hevosten teurastamiseen tarvitaan myös erityislupa. Euroopan unionin jäsenyyden myötä porot pitää viedä lopetettavaksi teurastamoon.


title: Teurastamo

text: Erityisvaatimuksia teurastukselle asettavat eräät uskonnolliset käytännöt, kuten juutalaisten košer ja muslimien halal.


title: Orjalaiva

text: Orjalaiva on orjakaupan harjoittamista varten erityisesti rakennettu ja varustettu kuljetusalus. Orjalaivat olivat yleensä nopeita, koska ihmislasti oli heikosti säilyvä, ja voimakkaasti aseistettuja, koska Afrikan rannikot, joilta ne hakivat lastinsa olivat yleensä monella tavoin vaarallisia: paikalliset asukkaat tai orjakaupan hankintaa pääasiassa hoitaneet arabit olivat liiankin kärkkäitä harjoittamaan omaan laskuunsa rantarosvousta.


title: Orjalaiva

text: Niissä - muista poiketen - oli yleensä jykevät välilaipiot hyvin teljettyine ovineen sekä asetelineitä kaikissa hyteissä, koska mahdollisena pidettiin että joku kookas jos voimakaskin orja saattoi päästä irti kahleistaan ja yrittää kapinointia.


title: Orjalaiva

text: Viimeiset orjalaivat rakennettiin Napoleonin aikana; orjakauppa kiellettiin ensin Englannissa pääasiassa parlamentinjäsen William Wilberforcen pitkäaikaisen ja sitkeän kampanjoinnin tuloksena. Wilberforce voitti kamppailunsa saatuaan tuekseen entisen orjalaivurin, jyrkäksi orjuuden vastustajaksi kääntyneen pastori John Newsonin, joka käytti itsestään ilmaisua "Entinen pakana ja irstailija, nykyisin Afrikan orjien palvelija".


title: Orjalaiva

text: Viimeiset olemassa olleet isot orjalaivat myytiin eri maiden laivastoille ja niistä tehtiin sotalaivoja, mihin käyttöön ne nopeutensa ja raskaan aseistuksensa vuoksi sopivatkin hyvin. Tilaville orjakansille mahtui lisäksi runsaasti merijalkaväkisotilaita, jotka purjelaivakaudella olivatkin välttämättömiä: paitsi maahyökkäyksissä ja vihollislaivojen miehittämiseen, sotilaat olivat useimmiten myös erittäin käyttökelpoinen miehistön jatke nimenomaan kannella tapahtuvassa laivan käsittelyssä.


title: Sokeanäkö

text: Sokeanäkö on harvinainen aivokuoren vaurion takia sokeutuneilla tavattu ilmiö, jossa henkilö pystyy sokeudestaan huolimatta arvioimaan erinomaisella tarkkuudella esineiden ominaisuuksia ja sijainnin.


title: Sokeanäkö

text: Tutkija Anthony Marcel kuvasi high speed -kameralla sokeanäköön kykeneviä samalla, kun he tarttuivat pöydällä oleviin esineisiin. Tutkimuksen tulokset osoittivat liikkeiden tarkkuuden. Tutkijat ovat erimielisiä siitä, mikä mahdollistaa sokeanäön. Osa tutkijoista uskoo sokeanäköön pystyvillä olevan hieman toimivaa näköaivokuorta ja osa taas on sitä mieltä, ettei sokeanäköön tarvita lainkaan näköaivokuorta.


title: Sokeanäkö

text: Yhdysvaltalaisessa Ricen yliopistossa tehty koe viittaa siihen, ettei näköjärjestelmän keskeinen osa, V1-näköaivokuori, ole täysin välttämätön näköhavainnon synnyssä. Kokeessa normaalisti näkevien koehenkilöiden näköaivokuori lamaannutettiin sähkömagneettisella pulssilla. Samaan aikaan kuvaruudulla väläytettiin yksinkertaisia testikuvia, joista piti sanoa, onko palkki vaaka- vai pystysuuntainen, tai toisessa koesarjassa, minkä värinen piste on. Koehenkilöt kertoivat. etteivät nähneet mitään, mutta kun he arvasivat esimerkiksi palkin suunnan, arvaus meni oikein 75 prosenttia arvauksista. Satunnaisesti arvaamalla luvun pitäisi olla vain 50 prosenttia. Koe ei selitä, miten näköhavainto syntyy ilman aivokuorta, mutta jonkinlainen alkeellinen järjestelmä aivoissa näyttäisi olevan. Sen kautta syntyvä näköhavainto näyttää erottavan sekä suunnan että värit. Merkittävää tässä on se, että havainto ei ole tietoinen.


title: Chantal Groot

text: Chantal Groot (s. 19. lokakuuta 1982, Amsterdam, Pohjois-Hollanti), on alankomaalainen uimari, joka on erikoistunut perhosuintiin ja vapaauintiin. Kesäolympialaisissa 2000 Groot ui Alankomaiden joukkueen jäsenenä 4 × 100 metrin vapaauintiviestin alkuerissä, mutta finaalissa hänet korvasi Inge de Bruijn. Finaalissa joukkue ui hopealle (joukkueella de Bruijn, Thamar Henneken, Wilma van Rijn, ja Manon van Rooijen). Groot sai kuitenkin hopeamitalin, koska oli auttanut joukkueensa jatkoon alkueristä.


title: Chantal Groot

text: Kesäolympialaisissa 2004 Groot ui pronssia Alankomaiden joukkueen jäsenenä 4 × 100 metrin vapaauintiviestissä, lisäksi joukkueessa uivat de Bruijn, Marleen Veldhuis, ja Inge Dekker.


title: Chantal Groot

text: Groot zwemkroniek.comissa (hollanniksi)


title: Khalifa ibn Hamad al-Thani

text: Khalifa ibn Hamad al-Thani (; 1930 tai 1932 Doha, Qatar – 23. lokakuuta 2016) oli Qatarin emiiri vuodesta 1972 vuoteen 1995 saakka.


title: Khalifa ibn Hamad al-Thani

text: Hän kaappasi vallan serkultaan verettömässä vallankaappauksessa vuonna 1972, ja menetti sen toisessa kaappauksessa 23 vuotta myöhemmin, kun vuonna 1995 hänen poikansa Hamad ibn Khalifa kaappasi vallan. Syrjäyttämisensä jälkeen Khalifa asui Ranskassa ja palasi Qatariin 2004.


title: Frances Farmer

text: Frances Elena Farmer (19. syyskuuta 1913, Seattle, Washington – 1. elokuuta 1970, Indianapolis, Indiana) oli yhdysvaltalainen elokuvanäyttelijä.


title: Frances Farmer

text: Farmer voitti vuonna 1931 kirjoituskilpailun ateistisella esseellään ”God Dies”. Farmer opiskeli näyttämötaidetta Washingtonin yliopistossa ja esiintyi sen näytelmissä. Vuonna 1935 hän muutti New York Cityyn yrittäen aloittaa uran teatterinäyttelijänä, mutta päätyi muuttamaan Hollywoodiin ja tekemään sopimuksen Paramount Pictures-studion kanssa. Ensimmäiset merkittävät roolinsa Farmer sai vuoden 1936 elokuvissa "Lännen villi rytmi" ja "Tukkikuningas". Farmer ei kuitenkaan ollut tyytyväinen uraansa, eikä pitänyt studionsa tavasta antaa hänelle rooleja elokuvissa hänen ulkonäkönsä perusteella. Farmer myös kieltäytyi täysin yksityiselämänsä tuomisesta julkisuuteen.


title: Frances Farmer

text: Koska Farmer halusi näytellä vakavammissa rooleissa, hän jätti elokuvat vuonna 1937 esiintyäkseen Clifford Odetsin näytelmässä "Golden Boy". Farmer palasi kuitenkin Hollywoodiin sopien Paramount Picturesin kanssa kuvaavansa elokuvia kolme kuukautta joka vuosi ja lopun ajasta näyttelevänsä teatterissa.